
URATACA 

CENTER 

Special di awe: 

Curry Chicken, Aroz, 
Banana, Berdura 

Afl. 10.00 
(di 12 pa 3pm) 
Tel: 585-5212 


Francis Jacobs di 
MEP: 

Prome Minister y 
AVP ta bolbe duna 
prioridad robez y 
ta otorga tereno 
na compania pa 
construi cas! 


UN SOSTEN PA E GOBIERNO Dl 
AVP TA UN SOSTEN PA CABA CU 
FUTURO Dl NOS YIUNAN 


Parlamentaria Desiree Croes a confirma: 

Desiree ta casa 
cu Benvinda 
di LOTTO dia 
12-12-12 na 
Amsterdam 

Rudy Lampe a haya razon.. Desiree 
no ta happy cu AVP 




Solo di Pueblo a bishita Magic Rolan Circus 



Ta perdi e 
hoben: Omar 
Eduardo 
MUÑOZ 
AGUILAR 
naci na 
COLOMBIA 




‘From Paris with love!’ 

ML7) 

JUAN DAVID NO SACA 


LENGA PA HENDE! 

V 

AWOR BO MES A LAGA LENGA Dl HENDE 


LOS! 


Sr. Andin Bikker di PDR: 

No ta para niun caminda 
den decreto ministerial cu ta 
limita un famia na solamente 
6 botter di gas pa aña 


San Augustin College ta cu 
Good4TheNeighborhood 

Na vispera di conmemoracion di fayecimento di nos Libertador: 

Awe 22 di November ta recorda cu 27 aña pasa den 
eleccion 1985 Betico Croes pa ultimo vez a lidera su 

partido MEP 



STA. CRUZ - Awe 22 
di November 2012 - 
cuater dia promer cu 
e conmemoracion di e 
fecha di fayecimento 
di Libertador Betico 
Croes - partido MEP 
kier recorda cu 27 aña 
pasa nos pais a tene 
su ultimo eleccion 
di Eilandsraad den 
e constelacion 

Antiyano. Alavez 

e eleccion di 1985 
a marca e ultimo 
participacion di 

Betico Croes como 
lider di MEP, despues 
cu el’a funda y lidera 
nos partido durante 8 
eleccion consecutivo. 
Den e articulo aki 
nos di partido MEP 
lo elabora riba e 
grandeza di nos 
lider inmortal, kende 
durante henter 

trayectoria di su bida 
tabata e inspirador y 
luchador cu a bringa 
cu alma y curpa pa 
caba cu segregacion 
riba nos isla y trece 
union den e pueblo 
Arubano. 

Anuncio di ciere di 
refineria Lago: Na 
1985 - mirando cu nos 
ta bay bira un pais 
dia 1 di Januari 1986 
- Betico Croes como 
un lider democratico 
a dicidi di no warda 
te 1987 pa yama 
eleccion, pero pa 
bin cu eleccion 
adelanta, esta dia 
22 di November 
1985. Sinembargo 
na momento cu 
henter nos pueblo su 
atencion tabata dirigi 
riba e preparacionnan 
pa Status Aparte, 
un noticia hopi duro 
y tristo a paraliza 
nos pueblo. Exxon a 
anuncia ceramento 
di su refineria Lago 
dia 31 di Maart 1985 y 
consecuencia directo 
di e ciere aki tabata 
cu Aruba ta perde 


su pilar economico 
mas fuerte, esta nos 
industria petrolero. 
Debi na e situacion 
cu a surgi cu e ciere 
aki, pueblo di Aruba 
no tabata contento pa 
gobierno mishi cu su 
cartera, pero manera 
Betico Croes mes a 
bisa cu ‘nada por bay 
sin sacrificio’ y tambe 
‘cu na inicio nos lo dal 
dos stap atras, pero cu 
pasonan gigantesco 
nos lo bay dilanti’. 
Den e temporada 
dificil aki Hulanda 
mediante di IMF a 
pone condicionnan 
pisa pa fia Aruba 
100 miyon florin. E 
condicionnan poni ta 
pa corta riba salario, 
introduci un impuesto 
di solidaridad di 
8.2% y aumenta otro 
impuestonan. Hecho 
ta cu Betico Croes 
por a warda pa tuma 
e medidanan aki te 
despues di eleccion, 
pero el a prefera di 
enfrenta pueblo y 
tuma e medidanan 
necesario den porta 
di eleccion. Esaki ta 
demostra e grandeza 
y stimacion cu Betico 
Croes tabata tin pa 
su pueblo, esta pa 
salba su pais for di 
e debacle financiero 
ocasiona door di 
ciere di e refineria. 
Betico a confia den su 


pueblo ya cu semper 
el’a lucha pa y cu su 
pueblo. Betico Croes 
a dedica hopi tempo 
na e preparacion di 
Status Aparte y su 
opositornan politico 
constantemente 
tabata pone 

obstaculonan den su 
caminda pa realisa e 
causa aki. Tin hasta 
un partido politico 
cu a pidi pa pospone 
e fecha di Status 
Aparte, pero Betico 
den forma decidido a 
declara ‘cu Lago of sin 
Lago, Aruba lo bay pa 
su Status Aparte’. 


MEP a perde e mayoria 
absoluto 

E eleccion mes a 
tuma lugar dia 22 di 
November 1985, esta 
un dia manera awe 
27 aña pasa. Manera 
custumber Betico 
Croes a hiba un 
campaña riba nivel, 
splicando henter e 
preparacion di Status 
Aparte y con e ta mira 
e futuro di Aruba. 
Su deseo ferviente 
tabata - despues 
di a demonstra di 
por saca Aruba for 
di e constelacion 


Antiyano - pa e haya 
e oportunidad pa 
saca Aruba for di e 
crisis economico y 
financiero cu nos 
pueblo a ser confronta 
cu ne pa motibo di 
ciere di e refineria. 
E logo di campaña 
di MEP pa e eleccion 
aki tabata ‘Betico 
Ministro Presidente’, 
ya cu den e prome aña 
di Status Aparte lo 
tabata mas cu husto 
pa Betico encabeza 
nos pais Aruba. 
Eleccion a tuma lugar 
y como resultado MEP 
a perde e mayoria 
absoluto, a baha for 
di 13 asiento pa 8 
asiento, pero a keda 
e partido mas grandi 
y Betico como e vote 
- getter di Aruba. 
Den su discurso teni 
despues di e resultado 
di eleccion, Betico 
Croes a duna e motibo 
di con MEP a perde 
su mayoria, esta cu 
“Materialismo a vence 
Idealismo”. Despues 
di e resultado aki, tur e 
4 partidonan opositor 
a forma un solo bloke 
pa tene MEP fuera 
di gobierno. Betico 
Croes cu tanto a 
lucha pa libertad di su 
pueblo ni sikiera a ser 
invita pa Gobernador, 
como liderdi e partido 
mas grandi, pa informa 
riba e posibilidad 
di forma e promer 
gobierno di pais 
Aruba. Sinembargo 
ta keda como historia 
inborabel cu Betico 
Croes - sin mira 
interes personal of 
partidista - tabata tin 
e curashi pa tuma tur 
e pasonan necesario y 
ta danki na esaki pais 
Aruba por a drenta 
su Status Aparte den 
forma responsabel 
y alavez cu cara na 
laira. (E ta sigui). 

Na 2008 Juan David y AVP a grita 
INDEXERING AWOR! 

Awor cu gobierno a 
malgasta tur placa, 
e tin e curashi pa 
pidi e miembronan di 
sindicatonan pa entrega! 



STA. CRUZ - Ainda 
ta fresco den nos 
memoria con na 2008 
partido AVP a instiga 
e ambtenaarnan pa 
bringa pa indexering. 
Diariamente Mike 
Eman tabata declara 
cu e sindicatonan tin 
razon, ambtenaarnan 
tin derecho riba 
indexering. Pa 8 
siman a paraliza nos 
pais pasobra mester 
duna indexering. 
Mike Eman y AVP 
despues di a malgasta 
e fondonan publico 
di pais Aruba na 
viahenan rond mundo, 
contractnan miyonaria 
na consehero- y 
coordinadornan, 
como tambe yen di 
proyectonan dudoso 
pa privilegia nan 

compinchinan . 

awor tin e curashi pa 
bin pidi ambtenaarnan 
pa duna di nan banda 


y contribui na caha 
di gobierno. Esaki 
ta inaceptabel! Mike 
Eman bo gobierno 
a malgasta y awor 
bo kier pa pueblo 
paga pa e fiesta di 
deroche di placa! Ta 
incomprendibel con 
parlamentario Juan 
David por bin declara 
tipo di ridiculez asina. 
Cu gobierno no tin 
placa y cu esaki a 
caba, ta motibo di 
nan mal gobernacion 
y parlamentario Juan 
David Yrausquin ta 
un di e culpabelnan, 
mirando cu el’a 
permiti tur e deroche 
di placa sin mas! 
Awor pa drecha su 
fayo y tapa e buraco 
cu gobierno a crea, 
parlamentario Juan 
David kier pa pueblo 
y ambtenaarnan paga 
pa e “platonan” kibra 
den e fiesta, sin cu e 
pueblo, ambtenaarnan 
tabata invita. Na 2008 
Juan David y AVP a 
grita indexering awor, 
pasobra ta un derecho, 
awor cu ki cara Juan 
David kier bin declara 
cu Indexering NO!!!!!H 
Despues cu AVP a 
mal goberna nos 
pais, gasta tur placa, 
awor mas cu nunca 
Indexering mester bini 
awor!!!! 


Taxista atraca 

STA. CRUZ — Un taxista a bay diamars 12:10 warda 
di Shaba y a bisa polis cu 12’or di anochi, el’ a 
wordo atraca pa un persona cu el’a hiba Moko. 
Segun su declaracion, un mucha homber a pare 
na haltura di Palm Beach Plaza y a bis’e pa hib’e 
Moko. El’ a bay di acuerdo, pero durante e careda 
e mucha homber a yama un persona y a bise cu e ta 
na caminda. Na haltura di Montaña, e hoben a saca 
un cuchiu y a pone na su garganta y a exigi placa. E 
taxista a dune locual cu e tabata tin. Polis a bisa e 
taxista pa duna keho na Recherche. 


UN SOSTEN PA E GOBIERNO Dl 
AVP TA UN SOSTEN PA CABA 
CU FUTURO Dl NOS YIUNAN 


STA. CRUZ - Mientras 
na Aruba muchanan ta 
bay school cu stoma 
bashi y gobierno di 
AVP ta regala Wubbo 
Ockels miyones di euro 
pa su Bootje cu keto 
bay ta den un racha di 
keda pega na diferente 
costa na Europa, 
parlamentarionan 
di AVP a bay felicita 
muchanan na Aruba 
cu e Dia Internacional 
di Mucha. Mientras 
centenares di tata y 
mama di muchanan ta 
sigui perde trabao y 
famianan ta pasando den 
mas y mas miseria, AVP 
su parlamentarionan 
ta kere di por tin cuero 
di cara di bay papia 
di derecho di mucha. 
Mientras TNO ta haya 
miyones di Mike Eman, 
nos muchanan no ta haya 
suficiente material pa 
school anto esnan di AVP 
kier papia di bienestar di 


muchanan en general. 
Mientras Mike Eman ta 
malgastando miyones 
cu coordinadornan y 
viahenan pa loco rond 
mundo, nan a te hasta 
percura pa yuda di tur 
forma pa laga traha y 
aparentemente equipa 
por completo un school 
na Haiti y na Aruba 
muchanan mester cana 
pidi placa riba caya 
pa por acomoda nan 
schoolnan. Mientras 
muchanan na Tanki 
Leendert ta perde nan 
veld di bala pasobra 
gobierno di Mike Eman 
ta kita esaki pa laga 
companianan priva 
di Real Estate bay 
traha cas cu metanan 
comercial riba e tereno, 
parlamentarionan di AVP 
kier haci politica cu Dia 
Internacional di Mucha. 
Mientras e gobierno 
aki cu ta esun mas anti 
Arubiano cu Aruba a 


yega di conoce, ta sigui 
habri porta pa mas 
trahador extranhero 
bin, nos muchanan cu 
ta studia den exterior 
no tin cupo di trabao pa 
dia cu nan bolbe anto 
parlamentarionan di AVP 
ta kere di por papia na 
fabor di derecho di nos 
muchanan. Pregunta 
awor ta: nan mes no tin 
yiu y esnan cu tin yiu: 
nan no tin consenshi? 
Laga cada ken realiza 
bon kico ta pasando 
den e gobernacion 
actual relaciona cu e 
futuro di nos yiunan y 
pa e siguiente eleccion 
cada ken pensa mil y 
un biaha prome cu nan 
vota pa tipo di hendenan 
asina atrobe. Un sosten 
pa e gobierno di AVP ta 
nada otro cu sostene 
un gobernacion contra 
futuro di nos mesun 
yiunan! 


Sr. Andin Bikker di PDR: 

No ta para niun caminda den 
decreto ministerial cu ta limita un 
famia na solamente 6 botter di gas 

pa aña 


STA.CRUZ-Sr. Andin 
Bikker a comenta 
durante conferencia 
di prensa di PDR cu 
hopi ta e hendenan cu 
ta acerca su persona 
pa locual ta trata e 
asunto di Arugas pa 
motibo cu Arugas a 
pone un limite na e 
cantidad di botter 
cu e famia por haya 
pa aña. Segun por a 
comprende cu awor 
un famia lo por haya 
solamente 6 botter 
di gas pa aña cual 
antes tabata 8 botter. 
Hopi biaha a manda 
puntra e minister en 
cuestion encuanto e 
asunto di tarifanan di 



botternan di gas cual 
lo mester subsidia e 
prijs. Den e decreto 
ministerial Januari 
2010 ningun caminda 
ta poni cu ta limita un 
famia na solamente 6 
botter di gas pa aña. 
Locual sigur si ta 
stipula den e decreto 


ta cu e botter di gas 
mester tin un uso 
personal, es decir pa 
metanan domestico 
solamente cual ta 
mara na un prijs 
maximo. Sr. Bikker lo 
usaeinstrumentonan 
parlamentario cu 
e tin pa por pidi e 
minister di economia 
un aclaracion riba 
e situacion aki. Lo 
puntra na unda ta 
mara cu un famia 
no por cumpra mas 
di 6 botter pa aña 
cual nada di esaki ta 
para den e decreto 
ministerial, segun sr. 
Andin Bikker. 











Pagina 4 




Diahuebs November22, 2012 


Ta perdi e hoben: 

Omar Eduardo 
MUÑOZ AGUILAR 
naci na COLOMBIA 


E tabata biba na Pavia 
93 y tabata traha na 
RIU HOTEL como 
Entertainer 
Dia cu el’a sali for 
di cas ultimo vez, e 
tabata tin bisti un 
t-shirt corra di RIU y 
un carson preto. 

Omar tin un tatuahe 
di un homber santo 
na su braza drechi. 
Tin hende a conta 
su mama cu dia 20 
di November el’a 
subi un auto Nissan 
Sentra corra pa 2’or. 
Omar tabata biba 
cerca un amigo cu 
yama: Jonathan. 

Jonathan ta biba na 
Pavia 93. Dia 19 di 
November Jonathan 
a bah’e na RIU pa bay 
traha. Pa 11:00 pm 
el’a bay busca Omar 



pero e no tabata tey! 
Persona pa contact 
ta su mama: Adriana 
Milena AGUILAR 
PATIÑO cu ta biba na 
Sabana Basora 11-G. 
Por yama e mama na 
: 742 2785. Si culakier 
hende sa algo, por 
yama polis na Tip line! 



Ministro di Husticia y Enseñanza ta anuncia cu entrante 22 
November 2012 durante 30 dia lo tin oportunidad pa un y 
tur tuma conocemento na Departamento di Legislacion y 
Asunto Huridico, Macuarima 65, di un peticion cu a ser 
haci pa un instalacion di gas di 100 galon na Savaneta 
117. Durante dicho periodo aki tur hende por expresa 
por escrito nan obhecion contra dunamento di e permiso 
menciona, dirigi na e Minister di Husticia y Enseñanza, 
via director di Departamento di Legislacion y Asunto 
Huridico, Macuarima 65. 


Barak den cura di ex - Bushiri 
Hotel a pega candela 




STA. CRUZ -- Diarazon 
merdia Brandweer a ser 
manda cu urgencia pa ex - 
Bushiri Hotel. Aki un barak 
parti pariba di e ruina di 
Bushiri tabata na candela. 
E candela a causa basta 
huma. Na yegada di e 
prome Brandweer, nan a 
pidi refuerzo di un unidad 
mas y asina nan a domina 
e candela rapidamente. 
No ta conoci ta con e 
candela aki a cuminsa. 

Auto a dal peaton 
pazuid di 

Marriott Hotel 


Parlamentaria Desiree Croes a confirma: 

Desiree ta casa cu Benvinda dia 
12-12-12 na Amsterdam 

Rudy Lampe a haya razon.. Desiree no ta happy cu AVP 



STA. CRUZ — Diamars 
atardi un rato prome 
cu 6’or a sosode un 
accidente un poco 
pazuid di Marriott 
Hotel. Aki un auto a 
baha for di caminda, 
dal un peaton y 
despues a drenta 
mondi. E peaton, 
un mucha homber 


hoben, a keda 
seriamente herida 
pero su situacion ta 
stabil. Mesora a pidi 
asistencia di Polis 
y ambulance. Na 
yegada ambulance 
a trate y cu hopi 
urgenciaatransport’e 
pa hospital. 


STA. CRUZ — Desiree 
Croes a admitiy confirma 
den programa di Johnny 
Habibe recientemente 
cu e lo ta viahando pa 
Hulanda pa asina bay 
casa cu su pareha di 
mes sexo. Maske e no 
a confirma cu kende 
e lo casa, e rumornan 
persistente ariba caya 
ta bisa cu Benvinda de 
Sousa ta e pareha feliz 
di Desiree. Desiree a 
admiti abiertamente 
cu e su preferencia y e 
mester wordo respeta 
tambe pa tal. Contrario 
na e informacion di Rudy 
Lampe, kende a bisa 
cu nan ta evaluando 
pa casa na Saba, a bin 
sali na cla awor cu no 
ta na Saba, pero na 
Amsterdam, Hulanda. E 
fecha di matrimonio ta 
programa pa tuma lugar 



dia 12-12-12 y dje forma 
ey ta marca historia 
cu un parlamentaria di 
Pais Aruba oficialmente 
ta casa cu un pareha 
di mesun sexo. 
Logicamente cu unavez 
bek na Aruba nan por 
inscribi e matrimonio 
aki tambe. Rudy Lampe 
a considera esaki un 
maltrato di AVP pa 
su parlamentario, cu 



nan no por a cambia 
ley, pa asina lague 
casa na Aruba. Solo 
di Pueblo ta desea e 
Desiree y su pareha, 
kende aparentemente 
ta Benvinda de Sousa 
hopi exito den nan 
matrimonio y un feliz 
luna de miel. No ta 
conoci ainda unda na lo 
bay pasa e luna de miel. 



THANKSQIVINQ 



ADVENTURE CAFÉ & CANTINA 


COZY AMBtENCE • ADVENTUROUS FOOD • COOL DRtNKS 
Located adjacent to ABC Tours at Schotlandstraat 61, TEL: 582 5600 



*5pecial Discounton Regular Menu 

Cannot be combined with other offers or discounts. 
Not valid forakoholic beverages. 


_ 

Sr. Alfonso Boekhoudt di Rode Kruis: 


Tank bo auto y yuda 
Cruz Corra yuda 
Aruba 


STA. CRUZ - Durante 
un conferencia 

di prensa, sr. 
Alfonso Boekhoudt, 
presidente di Cruz 
Corra a duna di 
conoce cu nan tin un 
campaña andando 
caminda cu pa cada 
liter di gasoline cu bo 
yena, 3 cent lo bay pa 
Cruz Corra. Valero 
Marketing & Supply 
Aruba N.V. manera 
custumber ta lanza 
su campaña tur aña 
na tur su stationnan 
di gasoline di Valero. 
E campaña aki a 
start sali dia 20 di 
November ultimo y 
lo termina dia 19 di 
December 2012. Pa 
cada liter di gasoline 
cu wordo bendi na 
cualkier pomp station 
di Valero, lo duna 3 
cent na Cruz Corra. 
E campaña aki lo 
duna un sosten masal 
pa e fundacion pa 
asina por sigui opera 
y yuda Aruba den 
cualkier momentonan 
di necesidad. Cruz 
Corra ta sumamento 
contento di por ricibi 
sosten un biaha masfor 
di Valero Marketing pa 
asina nan por realiza 



proyectonan cual lo 
beneficia comunidad 
den nan momento 
di necesidad. E 
donacion aki sigur lo 
yuda e organizacion 
aki realiza trabaonan 
valioso pa nos 
comunidad. Cu ayudo 
di tur cliente, lo yuda 
pa mehora hopi bida. 
Manera semper ta 
spera cu e aña aki 
tambe Cruz Corra 
ricibi e respaldo di 
pueblo di Aruba pa 
asina nan por sigui 
duna servicio di 
ayuda na unda cu tin 
mester. Ta pidi pueblo 
cooperacion pues 
bay tank bo auto y uni 
na e campaña aki pa 
yuda Cruz Corra yuda 
Aruba. 


MINISTER HUBENIL Dl ASUNTO SOCIAL, JOSE KOCK: 


DIA INTERNACIONAL Dl 
DERECHO Dl MUCHA! 


STA. CRUZ -- E infancia ta e etapa 
di bida mas dushi y agradabel di 
un ser humano; unda cu tambe ta 
cuminsa forma e base di balornan, 
principionan y costumber pa por biba 
den un comunidad. E significacion 
tras di e celebracion di e fecha aki, 
‘Dia Internacional di Derecho di 
Mucha’ ta pa sigui cu e desaroyo di 
e bienestar di nos muchanan y al 
igual reafirma e derechonan. Entre 
e derechonan di nos muchanan 
ta sobre sali e.o: Derecho na un 
nomber y un nacionalidad desde 
su nacimento, pa e desaroyo di su 
personalidad e mucha mester di hopi 


amor y comprension. Nos muchanan 
tin derecho na un ambiente di amor 
y seguridad moral y material. Tin 
derecho na un bon educacion y tin e 
libertad di por disfruta plenamente 
di weganan y recreacion. E mucha 
tin cu wordo protegi di cualkier 
forma di abandono, crueldad y 
explotacion. Corda cu e importante 
no ta simplemente declara e Derecho 
di nos muchanan, sino cumpli cu nan; 
pero mas importante ta pa stima nos 
muchanan y scuchanan, pasobra 
entre nan e futuro di Aruba ta. 


Ladronicia di auto a sigui su 

rumbo 


STA. CRUZ -- Asistencia di polis a 
wordo pidi doamars 10.20 na un 
lowrise hotel pa un ladronisia di un 
auto di huur. Na yegada polis a papia 
cu e turista E.B. kende ta kedando 
temporalmente na e hotel. El’a bisa 
polisnan cu ladron a bay cu su auto, 


V-1839 un Hyundai Accent color di 
plata. Riba e video polis ta mira con 
un auto blanco pa 2.48 a core subi e 
lugar di parkeer y a para banda di e 
auto. Un mucha homber a baha for di 
e auto y a bay mesora na e auto y a 
core bay cune. 


Ladron a maltrata y menaza pa 

tres T-shirt 


STA. CRUZ — Diamars merdia central a 
manda polis na altura di Havenstraat pa 
un caso di ladronicia. Na yegada polis 
a papia cu un homber kende a declara 
cu un homber desconoci a drenta den e 
lugar y a bay cu tres T-shirt. E homber 
hunto cu tres otro trahador a bay pafor 
y a bis’e pa trece e T-shirt nan bek. 


E homber a bira agresivo y durante 
e pelea cu a surgi, e trahadornan a 
keda herida. Dado momento e homber 
a menaza nan cu morto cu un cuchiu. 
El’a bisa cu e ta bolbe pa mata nan. 
Polis a conseha nan pa bay Recherche 
pa duna keho. Tambe nan tabata tin un 
grabacion di video den nan poder. 





EMPEÑA Y CUMPRA 0R0 


PASA Y COMPROBA PA BO MES! 

JUWELENHUISJE 


MESTER Dl PLACA? 


ORARIO LOAlVi - 6PM DlALUNA TE DlABlERNA 


^ORANJESTAD WERFSTRAAT 7 LOK. 12 TEL 588 4141 O $AN NlCOLAS B. V/D VEEN ZEPPENFELDSTRAAT 14 TEL 584 4141 j 

DEPARTAMENTO Dl SALUD PUBLICO 
. , DIENST GELE KOORTS MUSKIET BESTRUEHNG 
TAINFORMA: 

CNMPAÑACOVnHAMNGURADI DENGUE 

DUMIEHSS DIKWEMBZDULDHIIKA DENE3GIKNIE 
JUEAMW 



UHi 

AHEA:1(0MktSTAD) 

[HziiddcaiÉNfaytwiidirn. 


AHEA: I (5AH HCOLAAS1 

SaoidaUnid l GQH^Ébii^klia]r^Ji9Kg,JÉaCaifia1e 

nnlAimdi 


AHEA:K ftkfiADEHA/HQOHD/TIERADELSOL) 

£b.Cmz^ou f onin^ HoiÉiag l CaB)Ai,l 1 #lai l £aQeBaf)paiiB icanná, 
SAaHBaii, Banta^HHuiaNoad, Sb.tbh.rifliiyiaiÉni 

Sr. Andin Bikker di PDR: 


Gobierno mester 
cuminsa ehecuta mocion 
y amiendanan cu ta pasa 
den Parlamento 


STA. CRUZ - Durante 
conferencia di prensa 
semanal di PDR, sr. 
Andin Bikker a comenta 
cu a bira tempo pa 
gobierno cuminsa 

ehecuta e mocion- y 
amiendanan cu ta pasa 
den Parlamento. Tin 
un mocion cu a pasa 
na Februari pa instala 
panelnan solar pa 
asina yuda e parke na 
Warawara na Santa Cruz. 
Te cu awor nada a wordo 
haci cu e mocion aki cu 
a pasa den parlamento 
unanimamente. 
Gobierno mester pone 


contenido na e mocion 
aki. Un otro caso ta 
e amiendanan pa 
meternan prepago cual 
a wordo entrega na luna 
di Juli cual te dia di awe 
tampoco no a wordo 
instala ningun meter 
prepago. Aki tin un 
suma cu a keda defini pa 
acelera instalacionnan 
di e meternan prepago. 
100 mil florin a wordo 
reserva pa facilita e 
introduccion acelera. Si 
parlamento ta aproba 
un amienda, gobierno 
mester cuminsa ehecuta 
nan pa nan no bira 
tigernan di papel. 


Rory Arends a presenta su buki 
na Gobernador di Aruba 

STA. CRUZ 
Recientemente 
Sr.Rory Arends 
a bishita S.E. 

Gobernador di 

Aruba, sr. Fredis 
Refunjol. Durante 
e bishita sr. Rory 
Arends a haci 
entrega di un copia 
di su buki “Ayera, 

Awe ... y Mayan”. 

Presente na e 
ocasion aki tabata 
sr. Martijn Boelen, 

Director di Gabinete 
di Gobernador y 
Abigael Arends. 

S.E.Gobernador 
Refunjol a felicita 
Rory Arends cu su 
obra y a dese’e hopi 
exito. 



‘From Paris with love!’ 


JUAN DAVID NO SACA LENGA 

PA HENDE! 

AWOR BO MES A LAGA LENGA 
Dl HENDE LOS! 


STA. CRUZ - Juan 
David a kere di por 
bay rebaha su mes y 
otro hende na nivelnan 
baho y vies manera cu 
e tabata haya ta bon y 
kere cu esaki no lo bay 
tin su consecuencianan. 
Juan David, no manda 
ni sunchi pa Evelyn 
pasobra na cas Evelyn 
ta haya suficiente 
sunchi di su yiunan y 
casa, anto na ordo! 
No bay saca lenga 
tampoco pa otro dama 
cu no ta bo pareha 
pasobra esey ta un falta 
di respet masha mahos 



mes. Bo sacamento di 
lenga a pone cu bo mes 
a laga lenga di hende 
den pueblo los. Juan 
David na momento cu 


bo ta manda sunchi pa 
un dama casa y saca 
lenga pa un dama casa y 
respeta, bo mes mester 
bay pone atencion na 
sunchi y sacamento di 
lenga na ordo cu ta bin 
indirectamente pa bo 
di Paris!! Anto pa colmo 
no Paris na Francia; 
sigui saca lenga y sigui 
grawata anto bo ta bay 
waak cuanto mas bo 
ta haya ‘From Paris 
with love!’ By the way; 
nunca bo a haya holor 
di perfume di Paris? 
Au revoir mon cheri. 


Ladronnan ta perhudica turistanan 

Aleman 


SHABA—Diamars atardi e homber naci na 
Alemania hunto cu su casa a bay warda di 
Shaba pa denuncia un ladronicia for di nan 
auto cu nan a huur. Nan a declara na polis 
cu nan a bay Seroe Colorado y a baha pa 
saca algun potret. Den 15 minuut ladronnan 


a kibra e bentana chikito di e auto y a bay 
cu un tas den cual tabatin creditcard, 240 
dollar, bril di solo yabi di hotel. Tambe 
un botter di awa, buscuchi Oreo y tambe 
articulo di Buseo di Padi. 

Solo di Pueblo a 
bishita Magic Rolan 
Circus 



STA. CRUZ -- Siman pasa 
diasabra Solo di Pueblo a 
bishita Rolan Magic Circus, 
ariba special invitacion di 
e empresario sr. Ricardo 
Roca y sra. esposa Argelia 
Roca y famia. Un anochi 
inolvidable, presenciando 
e show espectacular cu 
e maraviyoso mundo di 


magia. Despues a continua 
un dushi “Carne Asada”den 
un tremendo ambiente cu 
henter e famia di circo. 
Solo di Pueblo ta gradici 
famia Roca pa e invitacion 
y desea nan exito na 
Barquisimeto, Venezuela. 
Mas por wordo aprecia 
ariba e fotonan. 

NOVEMBER 29 2012 


PRE SHOW 


Qsign 


CURAÇAO INT’L RACEWAY 
GENERAL75.- VIP275.- 
DOORS OPEN 19.00 


TICKETS BEEP BEEP, POMSTATION STA. MARIA, MENSING’S CAMINADA, TIK TAK 

V.I.P. CALL 461 0253 






Monvy tqu.pm.n, DON ANDRES N.V. 


Hilton 

Curacao 


m 


InselAir 


Reachinç Hiçher 

ABUSO VERBAL: kico esaki ta? 


Definicion: un situacion 
caminda un persona 
constantemente cu 
palabranan ta menaza 
otropersona,tainsulta, 
intimida, ta zundra di 
un forma indesente y 
denigrante. 

Palabranan cu ta haci 
bo sinti sin balor y cu 
ta perhudica bo auto 
estima. Hopi hende 
ta experencia abuso 
verbal of conoce un 
hende cu ta worde 
abusa verbalmente. 
Por ta cu abo mes ta 
biba den un relacion 
di abuso verbal. Y por 
ta tambe cu ningun 
hende no sa di bo 
circunstancianan di 
bida pasobra bo tin 
berguenza y no ta durf 
papia di e abuso aki. 

Abuso verbal mayoria 
biaha ta hopi dificil 
pa reconoce, ya cu 
e abuso aki mescos 
cu abuso emocional 
/ psicologico, no ta 
laga marca visibel 
atras ni cicatriz. 
Tambe pasobra abuso 
verbal mayoria vez 
ta tuma lugar den bo 
cas caminda no tin 
testigo. Abuso verbal 
tin biaha ta bira asina 


cruel y denigrante cu 
e persona cu ta worde 
abusa ta sinti manera 
e ta bira loco; e no sa 
kico pa haci ni unda pa 
bay cu e problema aki. 
Abuso verbal ta sosode 
generalmente den 
un relacion amoroso 
entre dos persona, 
pero tambe den famia 
entre mayor y yiu of 
otro habitantenan. 
Haciendo esaki e 
abusador ta pone otro 
persona bou su control, 
e por manipul’e, yen’e 
cu miedo, oblig’e haci 
loke e kier mientras 
e mes ta sinti’e bon 
despues, pasobra ela 
logra su meta, esta 
pa domina e persona 
y mustra su poder. E 
actitud aki ta causa 
hopi stress y presion 
pa e victima. E tipo di 
agresion aki NUNCA 
mester worde tolera. 
Victimanan di abuso 
verbal tin miedo pa 
denuncia e abuso aki. 
Miedo pa represaya y 
mas violencia. Abuso 
verbal hopi biaha ta 
wordo acompaña cu 
abuso fisico; esta 
dalmento. Algun 

ehempel di abuso 
verbal: - Yamamento 
di nomber mahos y 


MADURO HEAVY 

EQUIPMENT N.V. 

Santo pa Basha, Santo pa Pleister, 
Crushed Sand, Piedra, Tera pa 

Mata, Graniet. Tambe nos ta Rosa 
Tereno, Coba pos y Fundesm. 


R 00 IBOSAI 40 



TEL: 585-1708 
FAX.:585-6299 


desagradabel (bo ta 
porco, idoot, mahos, 
gordo). - Menaza pa 
kita e yiunan y pa 
manda e sra pa su 
pais bek (den caso di 
stranhero). - Menaza 
cu suicidio si no haci 
loke e ta bisa of kier. - 
Kita su libertad: e no 
mag tin contacto cu 
su famia; y e ta cer’e 
den cas of kamber. 
Den un discusion E 
semper tin razon y abo 
no; e ta manda abo 
cera bo boca; - E no ta 
acepta culpabilidad; 
ora algo no bay bon, 
e ta gritabo cu abo ta 
fout, abo tin culpa, e 
no; - Continuamente 
e ta rebahabo; bo ta 
bobo, bo no sa nada 
y bo no ta sirbi pa 
nada; - Continuamente 
e ta referi na bo cu 
menosprecio, kibrando 
bo auto estima y bo 
dignidad 

Si abo ta biba den un 


relacion asina, of bo 
conoce un hende cu 
ta biba asina, anto 
esaki ta un caso 
serio di abuso verbal 
y emocional. Tin 
hende ta bisa cu un 
persona cu ta comete 
abuso verbal ta sufri 
di un maleza. Pero 
NO, absolutamente 
NO. Aki no ta trata 
di un of otro maleza 
pasobra abuso verbal 
ta un forma grave di 
malcomportacion di e 
persona en cuestion. E 
persona a siña su mes 
pa actua asina pa e por 
deal cu un problema 
cu e tin y cu e no kier 
of no ta reconoce. Si 
un persona of mucha 
constantemente 
ta wordo tilda cu 
cosnan manera ariba 
menciona, e persona 
gradualmente ta bay 
kere cu locual nan ta 
bisa ta berdad! 

Abuso verbal ta kita e 


persona su dignidad, 
respet propio y ta haci 
cu e persona aki ta bay 
ta sintie inferior na otro 
hende of otro mucha. 
Asina un mucha no 
por desaroya su mes 
manera debe ser, un 
adulto ta perde respet 
y fe den su mes, of un 
hende grandi of un 
persona zwak ta perde 
speranza den bida. 
Un persona cu den 
un forma sistematico 
ta worde abusa 
verbalmente ta perde 
su balanza, por pensa 
cu e ta birando loco. 
Hasta e por causa 
cu e persona por bay 
comete suicidio. Abuso 
verbal ta algo grave, 
no pensa leve di dje. Si 
abo ta comete abuso 
verbal cu bo casa, 
partner of yiunan, para 
keto un rato, samina 
bo comportacion y si 
ta necesario busca 
yudanza mas pronto 
posibel. 



NRG Jobs stop center for all 
refinery emplovees who are looking 
foc a |oa astoaa ire isiar.s and want 
wcofltince iheir T«hni«i careeras 
Cperaicfi. Msinisnance 
Technieians (ElecrridanSj 
Instnjmemation snd or 
Mech3nicalj, and Er.gineering or in 
other speciflc refirwrv functions. 

Visit our office at D pminicanessenscra aT: 33, Aruba i"Doc .Qclei.din£çn ' 
bulldlnc). 

We ate oosn ffcm 5 AM untii 12:00 Moon and ffom 2:00 PM uncii 6 00 PM 

You can also eontact us: 

297-7360950 or 297-5932165 
N RGjotean/ba m a i I xom 



At NftG Jobs wehawe professionals 
avsilatle TO mske vour joo hunTing 
essier. Our job Is to make sure thst 
vour joO proflle fets viewed b? 
tnajorgas, oil and energv companies 
aswell asknown recruitment 
□rearuzations. 

Diadomingo awor: 

Containers di Serlimar na Paradera hunto cu Aruba 

Bank Good4TheNeighbourhood 



TA. CRUZ -- Relaciona 
cu e tradicional limpieza 
di fin di aña, Serlimar 
ta sigui diadomingo 
awor, 25 November, 
cu su Caya di Medio 
Ambiente specialmente 
pa Paradera y vecindario. 
For di 8’or di mainta te 
3’or di atardi, un y tur 
ta bon bini pa haci nan 
deposito di desperdicio 
di cas grandi den e 
containernan di Serlimar. 
Esakinan lo ta poni banda 
di Aruba Bank Paradera. 
Aruba Bank Good 4 
the Neighbourhood: 
Adicionalmente, e 

weekend aki e Good 4 The 
Neighbourhood Cleaning 
Days di Aruba Bank lo 
continua den diferente 
bario. Aki, varios school 
secundario lo „upgrade“ 
un lugar recreativo den un 
bario di nan escogencia. 
Nos ta sigur cu e 
hobennan participante lo 
siña hopi y cu e Cleaning 


Days sigur lo contribui na 
resultadonan sumamente 
creativo y recreativo pa e 
hobennan y pa e bario mes! 
Serlimar orguyosamente 
ta encarga cu e parti 
operacional di coleccion 
di e Cleaning Days. “Caya 
di Medio Ambiente”: E 
“Caya di Medio Ambiente” 
of “Milieustraat” ta 
encera e deposito 
separa di materialnan 
di desperdicio den nan 
respectivo container. 
Serlimar lo organiza su 
Caya di Medio Ambiente 
cu un total di 4 container: 
- Uno container di 30 
yarda pa desperdicio 
di construccion y pa 
mata corta; - Uno pa 
desperdicio di cas; - 
Uno pa metal (frigidaire, 
wasmachine etc.). -Un 
container pa E-waste, 
cual ta pa deshaci di 
artefactonan electronico 
(computer, celular, radio 
etc.). Nos ta apela pa tira 



e material di desperdicio 
den su container corecto 
y sigui instruccion di e 
opzichter di Serlimar 
na tur momento. Si e 
container ta yen, deposita 
e desperdicio den e 
siguiente container bashi. 
Planning di e siguiente 
barionan: 2 December: 
Santa Cruz - parkinglot 
Casique Macuarima 


school. 9 December: 
Noord - Veld di Salinja 
Cerca (en frente di J&J 
snack). Entrante dialuna 
10 di December, Serlimar 
lo sigui cu su planning di 
containersdurantesiman. 
Horario Containerpark 
na Parkietenbos: 

Tambe bo tin e opcion 
di hiba bo desperdicio 
grandi di cas (grofvuil) 


na e containerpark di 
Parkietenbos. Esaki ta 
sigui gratis: Dialuna - 
diabierna: 6.00 am - 7.30 
pm. Diasabra: 7.00 am 
- 6.00 pm. Diadomingo: 
8.00 am - 3.30 pm. Pa mas 
informacion, comunica 
libremente cu Serlimar na 
5845080 of e-mail nos na 
info@serlimar.org. 



tauvtalrer<\at 



Papilon 49B (Ex-Marathon) | T. 5857944 E. info@dushilimpi.com 
E DushiLimpi | www.dushilimpi.com 


HABRI7 DIA PA SIMAN 
Mon-Sat 8AM-8PM 
Sun 8:30AM-3PM 



Laba, seca, 
dobla y strika 


2 Wasmashin & dryer industrial pa laba tur grandura di paña 

Francis Jacobs di MEP: 


A cumpli cu peticion por escrito pa tereno pa nos hobennan, plan di proyecto ta cla caba 

Prome Minister y AVP ta bolbe duna prioridad robez y ta otorga 

tereno na compania pa construi cas! 


STA. CRUZ -- Segun Francis Jacobs, ya pa basta 
aña caba tin un directiva bao nomber di Juventud 
Tanki Leendert ta hacienda uso di un tereno cu ta 
situa patras di Colegio Ora Ubao. A yega asina leu 
cu e directiva a dicidi di pone mas enfasis pa cumpli 
cu nan deseo pa engrandece e tereno aki pa cu 
un proyecto grandi (un stadion) pa nos hobennan 


De Minister van Integratie, Infrastructuuren Milieu is 
voornemens in het openbaar aan te besteden: 


cu ta practica e famoso deporte di baseball tur 
atardi. Mirando e hecho cu e cantidad di muchanan 
a surpasa 150 basebolista di diferente edad y 
categoria a haci un peticion na Gobierno di Aruba 
pa yuda e directiva cu un parti mas di e tereno pa 
construi e stadion. Un di motibo mas grandi di esaki 
ta manera menciona tin muchanan den diferente 
catogoria ta exigi cu nan mester di mas 
espacio pa e muchanan aki train na mes 
momento y mester di un stadion apropia. 
Recientemente segun sr. Jacobs tabata 
tin e oportunidad di admira e plan di e 
proyecto ya caba menciona di cual ta 
un proyecto, un beyeza di proyecto cu 
intencion di wordo financia ariba propio 
forza di e directiva. 

Tereno entrega na compania pa 
construi: Mirando e hecho cu carta a 
bay pa Gobierno basta tempo caba cu 
peticion pa logra haya parti di e tereno 
aki, e directiva e dicidi di rosa y haci 
e parti limpi pa mientrastanto nan ta 
warda ariba e ayudo tan anhela pa 
cu nos hobenan. Pa nan sorpresa un 
atardi momento cu nan a yega tereno pa 
practica a ripara cu e parti di e tereno 
a wordo verkaveld y tabata marca cu 
penchinan. Na e momento ey e directiva 
a busca informacion y a bin sali afor cu e 
tereno aki a ser entrega na un compania 
pa por haci negoshi trahando diferente 
cas pa o sea bende of huur. 

Contacto personal cu Prome Minister: 
Recientemente Prome Minister a bay haci 
un bishita den area di Tanki Leendert na 
unda e directiva a probecha pa aserca 
su persona pa trece e preocupacion aki 
padilanti y pa averigua con a para cu e 
proceso di e cartanan cu a wordo manda 
pa Gobierno. Pa nan sorpresa nan a haya 
un contesta no mucho logico pero hopi 
straño cu promer Minister no sa nada di 
e cartanan aki. Den mes rosea a haci un 



peticion na Promer Minister si e por ta presente na e 
veld e mesun atardi di cual el’a accepta y a declara 
cu alavez lo waak kico a pasa cu e cartanan aki. 


Prome Minister a laga nos muchanan di Tanki 
Leendert na caya y no a presenta: 

Sr. Jacobs a declara cu e si tabata presente como 
un bon yiu di e Pueblo aki y mas ainda un persona 
cu a nace y a crece den e bario di Tanki Flip/Tanki 
Leendert pa asina duna e directiva y e muchanan 
principalmente e apoyo necesario. Pa tur hende 
tanto directiva, mayornan y e muchanan cu a 
wordo avisa cu Prome Minister lo bay ta presente a 
haya un otro sorpresa di nan bida pasobra ningun 
momento Prome Minister a presenta. Si mester a 
keda warda ariba Prome Minister te awe ainda nan 
lo ta ariba tereno ta warda. 

Un peticion: Francis Jacobs ta urgi tanto Minister 
di Infrastructura Sr. Sevinger, Minister di Deporte 
sr. Visser y Promer Minister, sr. Eman pa porfabor 
den nomber di nos mayornan y muy especial di 
nos criaturanan den deporte pa tuma e cartanan 
cu a bay cu peticion pa e pida tereno aki na serio 
y haci tur posibel pa nos futuro generacion. Un 
deportista mas ta un delicuente menos segun Sr. 
Jacobs. Deporte ta e fundeshi pa un futuro sano di 
nos muchanan. 


Het project: “Regenwaterafvoer Weststraat-Schelpstaat fase 2.” 

Volgens werkomschrijving: DOW nr. 61, d.j. 2012. 

Korte omschrijving van het werk; 

Aanleggen van een regenwaterafvoer in de Weststraat met 
een zijaftakking in de Schelpstraat en Havenstraat. 

Uitvoeringstermijn: 15 werkbare dagen na datum van aanvang. 

Het bestek is vanaf 22 november 2012 verkrijgbaar bij DOW tegen betaling van Aft. 350 =, 

De betaling te voldoen bij de kassier van de Dienst Openbare Werken (DOW). 

De openbare bescheiden liggen ter inzage vanaf 22 november 2012 te DOW bij het 
Secretariaatvan de Directie. 

Inlichtingen worden verstrekt op 27 november 2012 om 10.00 vm te DOW. 

De Nota van Inlichtingen wordt vastgesteld op 30 november 2012 en is vanaf die dag 
verkrijgbaar bij het Secretariaat. 

De openbare aanbesteding vindt plaats op 7 december 2012 om 11.00 v.m. op het kantoor 
van de directeur Dienst Openbare Werken. 

De L.O.A. L.B. 1996 nr. 58 is op deze aanbesteding van toepassing. 

De directievoering is in handen van de Dienst Openbare Werken. 

Degestanddoeningstermijn is 90 dagen. 

De inschrijver moet bij zijn inschrijving de vofgende vereisten overleggen: 

1. Bereidheidsverklaring van een lokale bank/financiéle instelling tot het instellen van een 
bankgarantie; 

2. De staat van eenheidsprijzen voor verrekening van meer- en minden/verken; 

3. Bewijs van inschrijving in het register van de Kamer van Koophandel; 

4. Overige vereisten zijn opgenomen in het bestek. 

Inschrijving dient te geschieden op het bij het bestek 
gevoegde en gewaarmerkte inschrijvingsformulier. 

OROCASH 

CUMPRA Y BENDE 




MESTER Dl PLACA 

NOS TA EMPEÑA Y CUMPRA ORO, SILVER, 

AUTO Y APARATONAN ELECTRONICO 

&BO PORPAGAPOCO POCO 

^BIN Y PARTICIPA DEN GRAN RIFA Dl FIN Dl AÑA 
(UN SCOOTER) 


NOS TA CUMPRA TUR SORTO Dl ORO 

m 


8:00 AM a 10:00 PM Telf: 582.49.89 


Av. Alo Tromp NR 2 Edif. 
Kini Kini Oranjestad, Aruba 

Good4TheNeighborhood 2012 di Aruba Bank hunto cu Serlimar 

SCHOOLNAN TA CLA PA INICIA NAN PROYECTO 

‘UPGRADE BO BARIO’ 


Diasabra y Diadomingo Awor! 



STA. CRUZ - -Despues di 
algunsimandipreparacion 
intenso di brainstorming, 
traha proposal, scoge 
un bario, un area 
recreacional, traha den 
team, cu hopi dedicacion, 
e 7 schoolnan secundario 
participante ta cla pa 
ehecuta nan proyecto 
“Upgrade bo Bario”. E 
entusiasmo ta hopi halto 
cerca e studiantenan 
den tercer grado y e 
teamnan di school ya ta 
cla pa e grandioso dia di 
limpieza den e barionan, 


contribuyendo asina cu 
nan responsabilidad social 
y alavez engrandeciendo 
nan habilidadnan di traha 
segun un planning, un 
presupuesto y den team 
pa logra un meta grandi. 
Good 4The Neighborhood 
“Upgrade bo Bario” 
2012 lo tuma lugar riba 
diasabra 24 y diadomingo 
25 di November awor. Riba 
diasabra 24 di November 
lo tin 3 school den accion 
di limpieza: Colegio 

Arubano Oranjestad cu 
lo ta den Bario di Dakota 


(Pampoena straat, 

Macapruim straat, Macubi 
straat y Cantsloupe 
straat). Filomena College 
Mavo den e Bario di 
Yara (Centro Deportivo 
Curazon pa Deporte Yara 
y vecindario). Colegio San 
Nicolas den Bario di Juana 
Morto (Diamantberg 
weg, Juana Morto, Rooi 
Hundo y Nijhoff Straat). 


Riba diadomingo 25 di 
november lo tin 4 school 
activo den e siguiente 
barionan. Colegio San 
Antonio den Bario di Ayo 
(Centro di Bario Ayo y 
vecindario). Maria College 
den Barionan di Seroe 
Blanco (RCA y vecindario), 
La Salle College den 
Bario di Madiki Kavel 
(Caya Frere Servantius, 
Caya frere Caspar, Caya 
frere Wilibrordus, Caya 
frere Gerardus. Caya 
frere Ricardo, Caya frere 
Norbertius y Caya frere 
Fredericus). Colegio 
San Agustin den Bario di 
Mabon (Caya Pan Bati, 
Caya Parapete, Caya 
Butishi, Caya Bohi, Caya 
Mangasina, Caya Tapushi, 
Caya Casuela y Caya 
Maishi Rabo). Aruba Bank 
y e schoolnan secundario 
participante ta invita 
henter comunidad di 
Aruba pa join nan riba nan 
dia di limpieza y participa 
pa un mihor comunidad. 


Serlimar tambe a join 
Good 4the neighborhood 
y ta coopera cu e dianan 
di limpieza. Riba e dos 
dianan aki cada Bario lo 
tin diferente container 
di Serlimar pa tira sushi, 
truck di Serlimar lo pasa 
den tur Bario y personal di 
Serlimar lo ta disponibel 
pa coordina e parti aki. 
Net un bon oportunidad 
pa un y tur tambe join den 
e dia di limpieza aki y haci 
rond di cas limpi prome cu 
e temporada di Fin di Aña. 
Mas cu claro e ambiente 
no por falta y pa e motibo 
aki cada Bario lo tin un 
DJ pa anima y motiva 
tur habitante di cada 
Bario durante nan dia 
di limpieza. Ban nos tur 
hunto apoya nos scolnan 
y hobennan balente y haci 
e dianan di limpieza di 
Good 4The Neighborhood 
uno exitoso. Union ta haci 
forza y hunto sigur nos por 
logra!! 

SR. BENNY NISBET, LIDER Dl PPA: (Part 1) 

DIVERSIFICACION Dl NOS ECONOMIA .... TA E 

CONTESTA....!!! 



STA. CRUZ - VALERO 
a cera su refineria 
riba nos Isla y e 
berdad a drenta den 

nos sociedad. 

den cada cas cu 
ta consciente di e 
seriedad aki.... Y 
KICO AWOR?? Kico ta 
e proximo alternativa 
pa nos pais? Y di con 
nada NO a wordo haci 
prome ?? Manera ta 
conocicufordi1920cu 
e refineria a establece 
su mes cu a bira 
conoci como LAGO 
y a bira nos prome 
pilar economico. 
Ta solamente e 
periodo bao guia di 
sr. Juan E. Yrausquin 
q.e.p.d. Lider di PPA 
a dedica atencion na 
e pregunta kico lo 
mester bini pa protege 
nos isla si acaso 
e refineria mester 
cera su portanan un 
dia. PPA a contesta 
esaki cu desaroyo 
di nos turismo cu a 
bini e segundo pilar 
economico di nos pais 
y esun di mas grandi. 
Bao gobernacion 
di PPA a bay ainda 

mas leu . a bay 

diversifica e pilar di 
Industria y a inverti 
den e haf di Barcadera 
y a atrae e industria 

quimico. Aruba 

Chemical Industries 
(ACI) cu a funciona pa 
un 15/16 ana. Despues 
di esaki ningun 
gobierno NO a dedica 
atencion cu excepcion 
e esfuerzo pa a crea 
un sector financiero 
cu no a duna e fruta 
cu a wordo desea. 
DIVERSIFICACION 
Dl NOS PRODUCTO 
TURISTICO!!! MCI 
market! PPA ta referi 
nae atencion di Aruba 
pa e ‘MCI Market’ cu 
e meta pa logra mas 
conventions riba nos 
Isla. Pa 13 aña largo 
tanto MEP como AVP 
a nenga di firma un 
T.I.E.A. cu Merca den 


defensa di e sector 
financiero. PPAtabata 
e UNICO partido cu 13 
aña largo a defende 
e importancia di un 
T.I.E.A.! Mester bisa 
cu despues cu a 
logra den parlamento 
un mocion unda 
parlamento a pidi 
Gabinete Oduber pa 
negocia y firma esaki 
cu Merca, esaki a tuma 
lugar, pero realidad di 
bida ta cu despues di 
esaki NO tabata tin 
suficiente inversion 
den mercadeo y su 
infrastructura pa 
realmente crea un 
sector den turismo cu 
ta dedica su mes na e 
‘convention tourism’. 

PPA ta declara aki. 

cu aki tin un sector cu 
por wordo expande pa 
aumenta e calidad di 
turismo Arubano !!! 
Golfers destination! 
Añas largo PPA 
a accentua cu si 
Aruba kier bende 
su mes como un 
‘golfers destination’ 
....Aruba mester di 
mas ‘golfcourse 

internacional’ riba 
nos Isla. Pesey PPA ta 
di opinion cu gobierno 
mester inverti y 
yuda ‘upgrade’ e 
‘golfcourse’ existente 
na San Nicolas y 
stimula inversion 
(posibel public 

private) partnership 
den un golfcourse 
Internacional na 

grapefield/ colony pa 
stimula desaroyo den 
futuro di algun hotel. 
Esaki como excepcion 
pero tambe cu un 
limite ! 

HEALTH AND 

WELLNESS!! Tambe 
PPA for di algun 
eleccion atras como 
UNICO partido a 
presenta e alternativa 
pa Aruba inverti den 
expande su producto 

turistico . esta 

“Health and Wellness” 
, esaki pa duna Aruba 


e ‘competitivo edge’ 
riba otro destinacion 
den Caribe. 

Lamentablemente cu 
un ocho aña a pasa 
desde PPA a cuminsa 
acentua e necesidad 
aki. Ta awor numa 
nos a nota cu tanto 
gobierno como cierto 
otro partido a cuminsa 
realiza cu PPA tabata 
tin razon. Pero nan NO 
tin e curahe pa duna 
PPA e reconocimento 
pa esaki, pesey nan 
ta declara nos mester 
inverti den turismo 
medico of turismo 
di salud. Shonnan, 
esaki ta nada otro cu 
“Health and Wellness” 
un combinacion di 
turismo y salud cu 
lo por aumenta e 
servicio cu nos ta 
ofrece .... pero tambe 
expande cierto cupo 
di trabao di calidad 
den e sector aki. 
PPA a yega di mustra 
cu ultimamente e 
sector aki na Merca 
ta e UNICO sector 
cu ta creciendo 

massalmente. E 

unico sector cu un 
porcentahe halto 
den crecemento ta e 
turista Americano cu 
ta viaha pa vacacion 
combina atencion 
medico. E sector aki 
su crecemento ta 
37% cu ta combina 
nan vacacion cu un 
atencion medico y ta 
wordo pronostica cu 
e crecemento aki lo 


sigui pa e proximo 
diez aña. Atrobe ta 
PPA kizas e partido 
perdedor di eleccion 
pero e partido cu mas 
vision riba nos Isla 
cu a cana dilanti cu e 
vision menciona !! 

San Nicolas, Our 
Caribbean Town! 
Tambe PPA a ventila 
nos vision pa mehora 
nos producto turistico 
doordi expande locual 
nos tin di ofrece e 
turista bishitante. PPA 
ta defende pa añas 
“San Nicolas, Our 
Caribbean Tourism” 
un concepto rechaza 
pa añas largo pa 
e dos partido cu a 
carga e signatura di 
gobernacion Arubano. 
Ultimo añanan por 
bisa cu nan a acepta 
e vision aki, pero 
NO ta comprende 
suficiente di dje. No 
tin un coordinacion di 
desaroyo di turismo 
na San Nicolas y 
vecindario!! E hecho 
cu a habri un oficina 
di turismo na San 
Nicolas.... Sin cu 
San Nicolas ta cla pa 
esaki ta demostra e 
maneho ‘ad hoc’ di e 
gobernacion actual. 
Mas proyeccion di e 
epocadilndjan!! Ybida 
na Aruba den epoca 
colonial!! Tambe 

PPA a mustra den su 
ultimo programanan 
cu mester proyecta e 
‘indjan’ den historia di 
Aruba mas y tambe e 


desaroyo di bida riba 
nos isla den e epoca 
colonial. Tur esaki 
ta nos historia y e 
mester ta parti di nos 
producto turistico. No 
tinsuficienteatencion, 
coordinacion y 

inversion den e sector 
aki !! 

TREIN/TROLLEY di 
haf pa caya grandi y 
bek!! Pa mehora nos 
servicio na ‘cruise 
tourism’ y mehora e 
oportunidadnan pa 
nos caya grandi, PPA 
a presenta e idea di 
larga un trein/ trolley 
core for di haf di 
Oranjestad pa caya 
grandi y bek. PPA tin e 
curahe pa declara cu 
nos tabata e UNICO 
partido tan leeuw cu 
nos sa cu a presenta 
e ‘idea’ aki. Otro 
gobierno a ehecuta e 
idea aki, cual riba su 
mes No ta problema 
basta nos pais 
progresa cu esaki. 
Lamentablemente Sl 
ta cu No tin grandeza 
politico den politica 
Arubano pa reconoce 
otro organizacion 
politico. Nos ta 
comprende cu ta dolor 
pa bisa un pueblo .... 
bosoa vota pami.... pa 

mi programa. pero 

mi ta ehecutando... 
programa di otro 
partido cu boso a 
vota contra ....!! Cu e 
articulo aki PPA kier 
acentua unda Aruba/ 
Gobierno/ATA por 
acentua pa mehora 
nos producto turistico 
pa asina nos por 
mercadeaunproducto 
turistico Arubano 
mas completo na nos 
turista bishitante. Den 
un otro articulo PPA 
lo dedica atencion na 
mas diversificacion 

. posibel creacion 

di otro pilarnan 
economico segun 
vision di partido PPA. 

SCÉLOwk 


Pa awe 22 di 
November 2012 lo 
aparece den Corte di 
Prome Instancia: 

Pa 8:30 am: G.R.G. 
ta wordo acusa di 
no a haci aangifte di 
inkomstenbelasting di 
e añanan 2005 te 2009 
den e periodo di prome 
di Januari 2006 te 31 di 
December 2010, door di 
cual Pais Aruba a keda 
perhudica. E ta wordo 
acusa di no a haci aangifte di loonbelasting y/ 
of premie di e añanan 2005 te 2009 den e periodo 
di 15 di Februari 2005 te 15 di Januari 2010. E ta 
wordo acusa di no a haci aangifte di belasting op 
bedrijfsomzetten di e añanan 2005 te 2010 den e 
periododi15di Februari 2007 te 15 diNovember 2010. 
E ta wordo acusa di, conhuntamente cu otronan of un 
otro y den e periodo di prome di Januari 2005 te 15 
di Juli 2010, tabatin placa y/of a cumpra y/of tabatin 
den su posesion y/of a bende y/of a usa boto(nan) di 
piscador y/of auto(nan) di cual e tabata sa cu nan ta 
procedente di malversacion c.q. fraude di belasting. 
Pa 9:30 am: A.C. ta wordo acusa di ladronicia di 
8.725 florin y/of 1.580 dollar di un persona riba 30 di 
Januari 2009. 

Pa 9:30 am: A.C. ta wordo acusa di, conhuntamente 
cu un otro of otronan, ladronicia den un cas di joyas 
y/of un l-pod y/of placa di un y/of dos persona riba 9 
di Februari 2009. 

Pa 9:30 am: A.C. ta wordo acusa di, conhuntamente 
cu un otro of otronan, ladronicia den un cas di 
celular(nan) y/of botter(nan) di bebida y/of joyas y/of 
pronkstuknan di un persona riba 30 di Januari 2009. 
Pa 9:30 am: A.C. ta wordo acusa di posesion di 
hennep riba 16 di Maart 2011. 

Pa 10:30am: J.D.D. ta wordo acusa di a 
intencionalmente maltrata su mama riba 11 di Juli 
2010, door di gar’e na su man y djey zwaai e den 
un muraya di palo y djey dal su cabez cu forza 
na e muraya aki. Tambe e ta wordo acusa di a 
intencionalmente kibra bentana di porta di un otro 
persona riba 11 di Juli 2010. 

Pa 11:00 am: E.A.G. ta wordo acusa di ladronicia riba 
12 di Januari 2011. 

Pa 11:30 am: M.S.R. ta wordo acusa di ladronicia den 
un cas di (entre otro) un camera y/of zapatonan y/of 
un holoshi(nan) y/of un l-pod di un persona riba 19 di 
Januari 2009. 



□PENBAAR 

MINISTERIE 

ARUBA 


Pa prome vez den historia e “top” ta na Aruba! 

Ekipo di maneho di PwC Dutch 
Caribbean awor mas fuerte cu 

nunca 

A nombra Edsel Lopez RA como “Territory Leader” pa henter 

Caribe Hulandes 


STA. CRUZ - Entrante 
prome di Oktober 2012, 
a nombra sr. Edsel Lopez 
RA, un di e socionan di 
PwC Dutch Caribbean, 
como “Territory 

Leader” pa PwC Dutch 
Caribbean (PwC DC). 
E funcion aki ta encera 
cu Edsel Lopez RA, no 
solamente ta na cabez 
di PwC Aruba, pero 
awor aki ta encabeza 
tambe henter e ekipo 
dinamico di socionan di 
PwC Dutch Caribbean, 
cu oficinanan na Aruba, 
Corsou, Bonaire y Sint 
Maarten. Edsel Lopez 
RA tin un vision cla 
pa cu su clientenan, 
awor den su funcion 
nobo. Nos ta bibando 
den temponan cu hopi 
reto y desaroyonan 
rapido. Esaki ta haci cu 
empresanan ta busca 
stabilidad. E expertonan 
financiero di PwC ta 
ofrece e stabilidad y 
seguridad aki cu ta loke 
ta crea e diferencia 
entre simplemente 
sobrevivi como un 
empresa of sobresali 
den bo area. Door di e 
experiencia amplio di 
PwC y tambe nan red 
social extenso, semper 
e cliente ta garantiza 
di un solucion na su 
midi. Pa PwC, calidad 
y mas satisfaccion di e 
cliente ta central y pa e 
motibo aki PwC ta keda 
inverti den e calidad 
di su empleadonan. 
Aspectonan manera 
conocimento, servicio 
y comunicacion semper 
mester sobrepasa tur 
limite di expectativa di 
e clientenan. Pa Edsel 
Lopez RA, tur trahador 
mester ‘go the extra 
mile’ pa satisface e 
cliente. Pa Edsel Lopez 
RA, un di e beneficionan 
grandi pa clientenan 
cu ta traha cu PwC 
ta e colaboracion 





hopi estrecho cu ta 
existi entre e islanan. 
Diferente compania ta 
estableci riba diferente 
isla den Caribe 
Hulandes pero tambe cu 
un mira pa e continente 
Latino Americano. Tur 
e companianan aki tin 
e mesun retonan y tur 
tin e meta comun pa ta 
economicamente stabil. 
Ta obvio cu PwC Dutch 
Caribbean por yuda e 
companianan aki den 
nan retonan pero alavez 
por facilita nan riba 
e ‘gateway’ pa Latino 
America. Pa Edsel 
Lopez RA, sinergia ta 
importante y teamwork 
riba nivel internacional 
ta esencial na tur 
momento. Por ultimo, 
Edsel Lopez a bisa cu e 
ta sinti’e contento di por 
bisa cu e ta bay trabao 
tur mainta cu un sonrisa 
riba su cara. Su meta ta 
pa esaki ta igual pa tur 
su empleadonan. E kier 
ta un inspiracion pa mas 
tanto hende posibel. Si 
su empleadonan tafeliz, 
su clientenan tambe ta 
feliz. Cu e manera di 
traha aki PwC a logra 
hopi. Den transcurso 
di añanan, e experticio 
di PwC riba nivel di 
“Tax” ta esun mihor den 
region y e servicionan 
di “Accounting” y 


“Business Accounting” 
ta wordo usa den 
tur sector y e ramo 
di “Consultancy” ta 
creciendo tur dia como 
un partner respeta. 
Edsel LopezRAafinaliza 
bisando cu apesar di 
tur esaki, e ta kere cu 
ainda PwC por brinda 
mihor servicio y tur dia 
nan ta haci nan maximo 
esfuerzo pa logra esaki 
y sigui supera. PwC 
Dutch Caribbean tin 
casi 75 aña di existencia 
y a crece bira un 
organizacion cu mas 
di 170 empleado cu ta 
traha pa clientenan for 
di oficinanan na Aruba, 
Bonaire, Corsou y Sint 
Maarten. Nounicamente 
pa empresanan local 
y internacional, pero 
tambe pa gobierno- y 
organizacionnan social. 
Mundialmente mas 
di 180.000 persona 
ta traha na 158 pais 
pa Price water house 
Coopers. Hunto ta crea 
solucion-yconceptonan 
for di un perspectiva 
sorprendente. Y 

logicamente ta duna 
conseho practico. Edsel 
Lopez RA ta formando 
parti di e ekipo di PwC 
pa 19 aña caba, di 
cual 11 aña na cabez 
di e oficina na Aruba. 
Awor, cu e cambio 
aki, e lo tuma maneho 
over di henter PwC 
den Caribe Hulandes. 
Un reto importante pa 
e experto Arubano, 
demostrando asina cu 
nos isla tin bon calidad 
di ehecutivonan cla pa 
maneha institucionnan 
di servicio di renombra 
mundial, manera ta 
PwC. Pa e grupo di 
PwC Dutch Caribbean, 
ta pa prome vez den 
75 aña di existencia 
den e region aki, cu e 
“Territory Leader” ta di 
y na Aruba. 

San Augustin College ta cu Good4TheNeighborhood 




STA. CRUZ - Aruba 
henter y specialmente 
comunidad di Mabon 
ta cordialmente invita 
pa asisti masalmente 
na e limpieza den bario 
di Mabon diadomingo 
awor 25 di November 
desde 9’or di mainta. 
Tur habitante di e bario 
di Mabon specialmente 
e siguiente cayanan 
lo ta formando parti 
di e proyecto grandi 
di Aruba Bank - Good 
4 The Neighborhood. 
E cayanan ta como lo 
siguiente: Caya Pan 
Bati, Caya Parapete, 
Caya Butishi, Caya 
Bohi, Caya Mangasina, 
Caya Tapushi, Caya 
Casuela y Caya Maishi 


Rabo. Pero tambe 
muy especialmente 
e parke recreacional 
di Mabon caminda 
durante e ultimo 
simannan alumnonan 
di San Augustin tabata 
haciendo limpi y tabata 
drecha e area aki 
pa e habitantenan di 
Mabon. Alumnonan di 
San Augustin ta pidi 
tur hende cooperacion 
pa asina duna un man 
pa e bario di Mabon y 
tambe pa yudanan den 
e competencia sano aki 
pa asina nan por yuda 
nan school pa bira e 
ganador absoluto di e 
proyecto grandi y bon 
aki. 

MEP A SOSTENE LEY Dl BELASTING PA 
EXPLORACION Dl PETROLEO Y LO VIGILA E 
PROCESO Dl NEGOCIA CU REPSOL HOPI Dl CERCA 


STA. CRUZ 
Parlamento a trata 
e siman aki e ley 
di exploracion di 
petroleo. Minister 
de Meza a atende 
cu e pregunta y 
preocupacionnan di 
parlamentarionan. 
E ley mes ta 
regla cambio di e 
regimen fiscal pa e 
companianan aki. 
Algun di e cambionan 
ey tabata necesario 
desde un tempo caba, 
y e otro cambionan 
ta pa moderniza e 


regimenfiscalpaasina 
atrae companianan 
bin explora pa 
petroleo y gas den 
awanan teritorial na 
Aruba. Ta trata di 
rebaho di e tarifa di 
winstbelasting cu ta 
na 30% awor pa 28%, 
mescos cu demas 
companianan local, 
pero cu introduccion 
dialgunfacilidadfiscal 
adicional, manera 
compensacion di 
perdida, depreciacion 
acelera, etc. Esaki ta e 
parti mas importante 


di e ley cu ta wordo 
cambia. 

Segun e ley existente 
caba di basta aña, 
tin un compania di 
gobierno CAP N.V. 
cu ta encarga cu 
busca companianan 
interesa pa haci 
exploracion. Nan ta 
den negociacion cu 
Repsol pa yega na un 
areglo di exploracion 
di petroleo. Segun 
e ley actual, den 
caso cu Repsol haya 
azeta of gas den nos 


awanan teritorial, e 
azeta y gas ey, cu ta 
di pais Aruba, ta pasa 
den man di CAP, y CAP 
lo negocia cual parti 
di e ganashi lo wordo 
reparti cu Repsol. 
Pa e reparticion aki 
no tin garantia den 
e ley, pero esaki ta 
wordo laga den man 
di e compania CAP, di 
cual gobierno ta 100% 
accionista. 

Di parti di fraccion di 
MEP 3 parlamentario 
a atende cu e reunion 
aki, Evelyn Wever- 
Croes, Xiomara 

Ruiz-Maduro y Ady 
Thijsen. Tur tabata 
bastante critico riba 
gobierno. Ady Thijsen 
no a sostene e ley 
pasobra e ley no ta 
brinda suficiente 
garantia relaciona cu 
e formula pa reparti 
e ganashinan entre 
nos pais y e compania 
cu ta explora, y 
pa motibo di falta 
di transparencia. 
Xiomara Ruiz-Maduro 
y Evelyn Wever- 
Croes si a sostene e 
cambionan proponi, 
pasobra e cambionan 
ta haci posibel cu 
nos por logra yega 
na companianan 
interesa pa explora 
azeta y gas. Nos sa 
cu tin gas den nos 
awanan teritorial, 
pero awor nos mester 
haya un compania 
dispuesto pa explora 
e gas y azeta pa nos. 


Cu Mike prijs di coriente ta 
mas halto awe compara cu 2009 



a Mi a iiaci utr çatcutacion di tni cuenta di 
cariente: Na unja 2009 mt a ttsa 1239 kw/tmry 
mu pagu AJI, 471,80. Pramesa di Mike tahata 
25.5% desde DA YONE, E 25.5% aki tu AJI. 
/20.30 cuat hi haci cu segun epromesa mi lo 
mcsfer ta puganda ÁJL 35L49. 

Na anja 20/1 coriente a suhi DOS hiaha. na 
Aprit 2011 y na Augastus 2011. 

E prijs di October 20/2* httsa ariha mes ttso, tni 
ta pagando AJI. 632 * 70y awor cu titt titt 
propaganda cu a haha prijs di coriettte ctml a 
wardo aproha den Diafogo Social. hasa ariha e 
mes ttso di 1239 kw/uttr cuai ta hacVeper 
Ntrvetnber 20/2 AJI. 569.58. 

Desde ki dia Ajt. 569.68 ta menos ctt A) Ajl 
471,80 ofcu ft) AJI. 351.49? 

Bao Gobierno di Mike Eman, prijs di coriente y 
costo di hida a suhL. w 

Hahitante desgusta! 

Basa riba uso di 1239 kw/uur: Bay gaña baca ohm!! 


Anja2009: Afl. 471.80 
October 2012: Afl. 632.70 
Desde Nov 2012: Afl. 569.58 

Propaganda paga 



Lider di MEP a bisa cu 
e mayoria di e fraccion 
geel ta bay di acuerdo 
cu e cambionan 
proponi, pero 

mirando cu no ta tur 
miembro di e fraccion 


a keda satisfecho 
cu e contestanan di 
Minister de Meza, 
a avisa cu lo vota 
diferente cu e 
condicion cu nan lo 
controla e proceso, y 
nan lo bati na porta di 
CAP regularmente pa 
mira con e proceso ta 
andando. Y si tin algo 
cu nan no ta confia, 
CAP y Minister de 
Meza por ta sigur cu 
nan mester bin bek 
Parlamento pa duna 
cuenta. 

No ta usual cu 
miembronan di e 
fraccion geel ta 
vota diferente. 

Den e caso aki e 
parlamentarionan 
di MEP a delibera 
ampliamente riba 
esaki, y nan a dicidi 
cu cada un ta vota 
segun su consenshi. 
Contrario na locual a 
socede den pasado, 
den e caso aki e 
parlamentarionan en 
cuestion a palabra 
e linea di partido 
di e forma aki, y 
nan actua a base 
di palabracionnan 
haci. Oponentenan 
no por a comprende 
esaki mucho bon, y 
mesora nan hunto cu 
prensa comprometi 
a cuminsa cu un 
campaña pa bruha 
tera. Lider di MEP a 
segura nos cu no tin 
ningun problema den 
nan fraccion, sino 
cu esaki ta prueba di 
democracia bibo den 
partido, y cu tur cos a 
bai den deliberacion 
cu otro, y no di 
sorpresa manera a 
socede den pasado. 

DIABIERNA AWOR! Pa conscientisa empleadonan 


DAKOTA Y ESTRELLA TA 
REBIBA RIVALIDAD 



WEB ARUBATA 
DEDICA LUNA 
Dl NOVEMBER 
NA SALUD Y 
SEGURIDAD 


STA. CRUZ - E 
campeonato di Futbol 
Division di Honor a 
conoce varios buelta 
straño y ta parce cu tur 
cos por pasa. Despues 
cu Dakota ta gana RCA 
den e “Super Classico” 
e team Amarillo parce 
ta garando forma y 
diabierna awor ta topa e 
Narañado nan di Santa 
Cruz, SV Estrella. E 
oncena di Estrella ta bin 
di un Victoriaconvincente 
riba e orguyonan di 
Noord, SV Bubali cu 
score di 3-0 y tambe ta 
mustra cu e “Naraña 
Mecanica” a cuminsa 
gara su drive. Sigur un 
wega hopi importante pa 
ambos oncena mirando 
e tabla di posicion. 
Estrella ta na di 4 lugar 


cu 8 punto y Dakota na 
di 5 lugar cu 7 punto. Un 
rivalidad cu tin varios 
aña morto ta cobra bida 
bek diabierna awor. Den 
e decada di 90 nan ta 
protagonisa e final nan 
cu record di assitencia 
te awor. E promer na 
aña 1995 y despues 
na 1998. Tur hende por 
corda con e stadion 
tawata completamente 
yen y hasta Brandweer 
mester a pone un stop na 
hende di drenta Stadion 
Guilermo Trinidad. No 
tin mihor stage y no tin 
mihor momento pa e dos 
team nan aki topa otro. 
Aki no lo tin cuartel y e 
ganador lo pasa ocupa 
e di 3 lugar y e perderor 
lo tin cu bai cas man 
bashi. E wega aki lo 


wordu transmiti pa AVB. 
tv riba su website www. 
avbaruba.aw y riba canal 
l.tv 49. Un invitashon ta 
bai na ambos fanaticada 
pa bin duna apoyo 
na nan team favorito. 
Yega stadion Guillermo 
Trindad diabierna awor 
pasobra candela lo spat 
ora cu Estrella topa 
Dakota. Bala ta cuminsa 
lora pa 8 or di anochi. Y 
si pa un motibo of otro bo 
noporyega siguiewega 
riba bo telefon of riba bo 
tablet via AVB tv riba e 
website www.AVBAruba. 
aw.. Pa mas informashon 
sigui futbol di Aruba via 
facebook AVBAruba of e 
website www.AVBaruba. 
aw. Futbol Division di 
Honor...Demostra awor I! 


ORANJESTAD - Tur 
aña WEB Aruba NV 
ta duna atencion na 
e topico di Salud & 
Seguridad na pia di 
trabao den forma di 
un siman di Salud & 
Seguridad. E aña aki 
WEB Aruba a dicidi 
di dedica mas cu un 
luna na e tema aki, 
pa asina duna debido 
atencion na e manual 
nobo di seguridad, 
cual lo introduci na 
aña 2013. Ana Maria 
Tromp, consehero di 
cuido di departamento 
di recurso humano y 
Glenn Rock,funcionario 
di seguridad na WEB 
Aruba, ayera a duna 
un impresion na 
miembronan di prensa. 

E aña aki e 
actividadnan a inicia cu 
e asina yama Dianan 
di Salud, durante cua 
empleadonan a haya 
oportunidad di test nan 
salud y ricibi griep- 
prik, asina sra. Tromp 
ta informa. Esaki WEB 
ta organiza pa asina 
empleadonan por keda 
monitor nan salud 
y tuma medida si ta 
necesario. Asina e 
empleadonan ta keda 
motiva y conscientisa 
pa hiba un bida 
saludabel. Despues 
di e dianan di salud a 
inicia e training basico 
di seguridad pa tur e 
300 empleadonan di 
WEB Aruba. Sr. Rock ta 
splica cu e prome parti 
di e training ta enfoca 
riba e manual nobo di 


regla y proceduranan di 
seguridad, cual lo bira 
vigente na 2013 pa tur 
empleado, pero tambe 
pa contratistanan cu ta 
haci trabao pa WEB. 
E sistema nobo di 
seguridad ta conforme 
e Caribbean Safety 
Standard. Hunto cu 
Michiel van Ewijk 
di e compania BPO 
Caribbean WEB Aruba, 
den e periodo tras di 
lomba a inventarisa 
y revisa tur situacion, 
regla y proceduranan 
di seguridad riba 
tereno di WEB. Esaki a 
resulta den un manual 
di seguridad nobo. 
E di dos parti di e 
training ta enfoca riba 
situacionnan di riesgo 
y peligernan na pia di 
trabao riba tereno di 
WEB y canto di caminda 
y con por preveni 
esakinan. A base di 
teoria, situacionnan 
practico na WEB 
mes y cu peliculanan 
cortico ta conscientisa 
y siña e empleadonan 
lo cual mester tene 
cuenta cu ne durante 
trabao. WEB Aruba ta 
pone hopi importancia 
na salud y seguridad 
di su empleadonan, 
su plantanan y 
infrastructura di 

tuberia. Pa e motibo 
aki semper ta inverti 
hopi den prevencion. E 
training a resulta hopi 
exitoso te awor aki y cu 
hopi entusiasmo WEB 
Aruba lo sigui traha riba 
e tema aki den futuro. 

Arikok a final za su di dos periodo di monitormento di 

raton di anochi 




STA. CRUZ - Di 22 
te cu 26 di November 
departamento di 

Ciencia y Educacion 
di Parke Arikok ta tene 
su di cinco periodo di 
investigacion di raton di 
anochi. E di cinco sesion 
ta bao di guia di e team 
di Parke hunto cu su 
fiel partnernan di DLVV. 
Conocemento riba e 
tereno di investigacion 
tabata resultado di un 
curso extensivo duna 
dor di expertonan 
envolvi den e proyecto 


aki. Monitormento di 
raton di anochi ta parti 
di Parke su mision pa 
conserva, proteha y 
crea conscientisacion di 
nos flora y fauna. 

Kico ta wordo haci? 

Monitormento di raton 
di anochi ta parti di un 
investigacion duradero 
di Parke pa asina cumpli 
cu e meta principal 
di proteha y restaura 
fauna pa loke ta raton 
di anochi na Aruba 


y tambe nan habitat. 
Actualmente a identifica 
ocho diferente especie. 
Nan ta; Glossophaga 
longirostris, 
Leptonycteris 
curasoae, Mormoops 
megalophylla, Molossus 
molossus, Pteropteryx 
macrotis, Pterontus 
davyi, Myotis nesopolus 
y Natalus stramineus. 

Dicon ta monitor raton di 
anochi? 

Raton di anochi ta un 
especie esencial pa 
Aruba su naturaleza y 
su biodiversidad. Nan ta 
un di e unico polinador 
di diferente especie di 
cadushi y agave. E rol 
importante di raton di 
anochi ta bira mas cla 
ora realiza cu e diferente 
especie di cadushi y 
agave na nan turno ta 
cuminda y bebida pa 
diferente otro animal 
manera: parha, bij, 
vlinder, lagadishi etc etc. 

Kico ta algun resulado 
preliminario? Mane 
a wordo splica den 
articulonan anterior 
nos cuebanan den 
Parke ta sumamente 
importante pa nos raton 
di anochi. Por ehempel 
cueba di Guadirikiri 
ta hopi importante pa 
e especie Mormoops 
megalophylla. Tambe 
por conclui cu nos raton 
di anochi ta usa diferente 
cueba y sistema di mina 
riba nos isla. Kico abo 
por haci? 

Un y tur por aporta na 
diferente manera na 
conservacion di nos 
ratonnan di anochi 
y asina tambe nos 
naturaleza. Un manera 
hopi efectivo ta pa crea 
concientizacion riba e 
tema aki door di informa 
bo mes tocante e topico 
y tambe papia cu otro 


di e tema aki. Parke sa 
hanja varios pregunta 
tocante kico pa hasi ora 
encontra raton di anochi 
na cas. Imporante ta pa 
sa cu hopi biaha raton di 
anochi ta habita cas dor 
cu nan habitat natural 
ta diminuyendo. Den 
caso cu hanja un raton 
di anochi den cas (en 
especial den dak di 
cas) no tin un solucion 
specifico. Locual Parke 
por sugeri ta pa semper 
tin e dak di casnan 
bon seya. Tambe 


Parke ta investigando 
e posibilidadnan di 
casnan artifical pa 
raton di anochi y lo kier 
informa pueblo tocante 
di esaki na debido 
tempo. Importante ta pa 
no causa daño na nos 
raton di anochi como e 
ta un especie cardinal 
den nos eco-sistema. 
Parke kier a gracidici 
pueblo di Aruba pa 
su tremendo sosten 
durante di e transcurso 
di su investigacion. 

Playoff HEINEKEN di Aruba Softball Bond den recta final 


Universal Trophy ta empata e serie lagando 

BB Piratas den tereno 


Dimas Santos ta conecta doblete oportuno den bom di 7 


STA. CRUZ - Playoff 
HEINEKEN di Aruba 
Softball Bond den 
weganan di promocion 
y degradacion a 
continua diamars 
ultimo na veld 
di Kudawecha. 

Universal Trophy tras 
di un doblete oportuno 
den bom di 7 inning di 
Dimas Santos ta logra 
empata e partido na 7 
careda y despues ta 
laga BB Piratas den 


tereno na un forma 
dramatico. BB Piratas 
tabata kla pa habri 
champagne ya caba 
den cabez di 6 inning 
y celebra e hecho cu 
nan lo promove pa 
AA momento cu nan 
a rally y bay ariba 7-3. 
Universal Trophy cu su 
capitan Tico Loopstok 
riba monticulo a 
keda bataya. Andrew 
Loopstok ta conecta 
un cuadrangular 


den deep left cu un 
coredor na base pa 
corta e ventaha 7-5 y 
ta forza un careda mas 
den bom di 6 inning 
tresiendo e score na 
7-6. Den bom di 7 na 
un estilo dramatico 
ta logra laga BB 
Piratas den tereno y 
ta forZa awor e wega 
desisivo diahuebs 
awor. Universal 

Trophy 8 careda, 6 
hit, 0 error. BB Piratas 


7 careda, 11 hit, 2 
error. Albertico Tico 
Loopstok ta bay cas 
cu e victoria. Frencel 
“Chebele” Berdardus 
kende a inicia e 
partido y a hasi su 
maximo esfuerso 
ta wordo releva pa 
William Benitez den 
di 7 inning ta resulta 
pitcher perdedor. 

Mihor bateadornan 
pa Universal Trophee 
ta Giandrick Lacle 


1- 1, Mario Kwidama 
4-2, Andrew Loopstok 

2- 1. Pa BB Piratas a 

destaca na plato Luis 
Hassell 3-2, Frencel 
“Chebele” Bernardus 
4-4 aportando 

grandi na su propio 
causa pero envano, 
William Benitez 3-2, 
Luis Mendes 1-1. 
Fanaticada diahuebs 
awor pa 830pm na 
Kudawecha un pa tera 
y un pa lama. Yega!!!!! 

DIAHUEBS ANOCHI UNISTARS 
TA TOPA J UVENTUD TANKI 

LEENDERT 



STA. CRUZ - Cu 
5 fecha di Futbol 
Divison Uno 
tras di lomba, 
e “Submarino 
Blauw/ Shelo” 
di Pos Chiquito 
SV Unistars ta 
para na promer 
lugar despues cu 
den fin di siman 
nan ta logra un 
Victoria di 3-0 
riba Aparicio 
Stars. E taBata 
un duelo entre 
e team mas 
goleador contra 
e team cu mas gol 
encontra, pero asina 
mes Unistars mester a 
warda te na di 29 minuut 
pa por a kibra e candal 
y tabata e defensor 
Jesmar Grogorio cu ta 
subi compaña un atake 
y ta drenta sin marca pa 
duna Unistars e ventaha 
di 1-0. Cos ta medio 
complica pa Unistars 
na di 40 minuut ora cu 
Aparicio Stars ta haya 
un penalty, pero esaki 
ta ser tira afor, ora cu e 
bala ta pasa riba e tubo 
horizontal bay afor. Den e 
Segundo tempo Unistars 


ta sali mas decidido y 
ta Pedro Anchila cu ta 
score su promer gol di 
campeonato na di 50 
minuut ora e ta haya 
un regalo di e keeper 
y usando su forza ta 
avansa bay aden y cu 
un tiro lastra ta pone e 
score 2-0 pa Unistars. 
E submarino ta sera e 
deal na di 58 minuut ora 
cu l-jon Boekhoudt ta 
avansa riba banda drechi 
y ta pone un centro 
caminda e semper 
peligroso Norman “The 
Jamaican Flying Flea” 
Nugent ta cana drenta y 
ta kop den gol pa pone e 


score final 3-0. 
Cu e victoria 
aki Unistars ta 
suma 13 punto 
y tin awor 
nan dilanti un 
prueba basta 
duro. Un wega 
cu tabata 
previsto pa 
diadomingo 25 
di November 
a wordo hala 
mas dilanti 
pa diahuebs 
awor 22 di 
N o v e m b e r. 
Pero e 

submarino ta cla y lo sali 
rumbo Stadion Guillermo 
Trinidad Diahuebs 

awor pa Topa e Bufalo 
nan di Juventud Tank 
Leendeert. Un invitacion 
ta bay na tur e fanaticada 
di Pos chiquito, Sabana 
Basora y becindario pa 
bin duna apoyo na e 
team di Unistars den su 
compromiso importante 
aki. Bala ta cuminsa 
lora pa 8’or di anochi. 
Sigui e soldiers nan di 
e “Submarino Blauw 
Shelo” via facebook riba 
Unistars Unico. 



Les di Mountainbike 
pa mucha 

STA. CRUZ - Tri- 
Bike Team Aruba 
conoci pa organisa 
diferente actividad di 
mountainbiking durante 
aña, awor kier duna su 
aporte tambe na esnan 
mas chikito y stimulanan 
den e deporte di core bais. 
P’esey tambe ta dunando 
les di mountainbiking 
pa mucha entre edad 
di 6-14 aña. Muchanan 
lo siña diferente tecnica 
di core bais (con pa 
regula velocidad, ki ora 
pa cambia speed, cua 
speed mester pa un 
subida/baha ect.) y tiki 
tiki ta mehora e condicon 
tambe. Esaki ta tuma 


lugar tur diasabra mainta 
7.30-9.30. Ta topa na 
Kapel Alto Vista (Noord). 
Kico ta e rekisitonan: bo 
mester un bais den bon 
condicion, un helm y un 
bidon of camelbag pa 
keda bon hydrata. Kico 
pa bisti: paña di core bais 
of otro paña di deporte tiki 
preta na curpa pa esaki 
no pega niun caminda. 
Costo: 35 florin pa luna (e 
promer dos lesnan ta “op 
proef”). Si bo no tin bais, 
por huur esaki tambe. 
Pa inscribi of haya mas 
informacion manda un 
email na tribikearuba@ 
yahoo.com”. 

ARUBA BOXING COMMISSION CU TRAINING PA SU 
OFICIALNAN Dl RING DIASABRA 24 Dl NOVEMBER 


STA. CRUZ - Aruba 
Boxing Commission 
(ABC) ta siguiendo un 
plan di preparacion pa 
tur su oficialnan di ring 
tanto esnan cu varios 
aña di experiencia 
como tambe pa esnan 
nobo cu ta siguiendo 
entrenamento pa bira 
oficial di ring certifica. 
Na comienzo di luna di 
September 2012, ABC 
a organiza cuatro 
dia di seminario bao 
guia di e legendario 
y miembro di Salon 
di Fama di Boxeo 
Internacional, esta sr. 


Joe Cortez. Un total di 
21 personaaparticipa 
na e seminario aki 
recibiendo na final 
un certificado di 
participacion firma pa 
Joe Cortez y tambe 
cu firma di Minister di 
Deporte sr. Richard 
Visser. Dos siman 
despues di e ocasion 
aki, ABC a tene un 
sesion teorico cu 
tur oficial di ring pa 
repasa reglanan y 
proceduranan cu 
mester ser hiba 
promer y durante 
un programa di 


boxeo profesional. 
Tambe un training 
“live” a ser teni dia 
27 di September cu 
cooperacion di Doyo 
Boye na unda riba 
ring y rond di esaki 
por a haci sesionnan 
manera un situacion 
real pa asina evalua 
discuti y coregi 
funcionamento di e 
oficial di ring. E sesion 
aki tabata importante 
debi na e programa 
di boxeo di Iguana 
Promotions cu a tuma 
lugar dia 5 di October 
den C.D. Betico Croes 


na unda varios oficial 
di ring a haci nan 
debut. ABC tin planea 
den e promer kwartaal 
di 2013 y cu ayudo di 
un instructor reconosi 
internacionalmente, 
pa tene examen 
pa certifica of re- 
certifica oficialnan 
di ring Arubano pa 
nan por traha mas 
profesional durante 
eventonan di boxeo 
profesional tanto local 
como internacional. 
Promer cu yega na 
e punto menciona, 
ABC lo sigui cu 


actividadnan di 

training y preparación 
y pa medio di e 
comunicado aki 

ta recorda tur si 
oficialnan di ring 
registra, pa acudi na e 
training di diasabra 24 
di November 2012, di 
10:00am te cu 12:00n 
den Doyo Boye na 
Anglo Kleuterschool 
situa na Madiki. ABC 
ya pidi pa tur oficial 
bin bisti cu paña y 
sapato adecua pa por 
haci e training mas 
efectivo. 












0 


Qanta Qruz P)ar 


Bini uno birii tur.... 

Daisabra 24 November 2012 
Bin start bo celebracion di fin di anja hunto 
cu nos na Santa Cruz Bar... 

Nos ta start e fiesta cu Qoza Gaita pa 
anima e anochi. 

Bin baila goza hunto cu nos y no laga otro 
conta bo!! 

Musica ta cuminsa zona for di 6pm . 


♦ 

♦ 

♦ 

♦ 

Brazil Taekwondo St chting su venta di 

calendar 2013 ta sigui 



STA. CRUZ - Den fin 
di siman e atletanan 
di Brazil Taekwondo 
Stichting a subi caya cu 
e venta di e calender di 
2013. Un di e metanan 
ta cu e calendarnan 
mester caba y esnan 
cu ta cumpra nan 
calender di 2013 
mester ta contento cu 
e compra di e calendar. 

Manera hopi ta bisa 
cu e calender di 


calendar ta 10 florin 
y esnan cu cumpre lo 
keda satisfecho cu e 
calender y na e mesun 
momento ta contribui 
na un bon causa. 
Tur placa recauda ta 
bay bek den e atletanan 
cu ta train cerca Brazil 
Taekwondo Stichting. 
E caminda ta hopi 
largo, pero nos ta na 
mitar di e caminda 
caba. Ainda falta 
algun meta cu Brazil 


ayudo di e pueblo di 
Aruba kende semper ta 
apoyando deporte. Si 
abo ta lesando e relato 
aki y no tin bo calendar 
di 2013 ainda, no pensa 
dos biaha di acudi na 
un di e atletanan of 
miembronan di Brazil 
Taekwondo Stichting 
pa bo calender prome 
cu nan caba. E fin di e 
siman aki venta ta sigui 
pasobra nan mester 
caba. 





Un SOLO ESENAR.I0, un solo anochi! 
_ 

5 AÑA TRAHANDO PA NOS 
GRUPONAN a 8BBS 

Dl GAITA BhM jMSM HB 

local! WR JBFmmWBim 


Lugar: Sportboys ná 5f. Cruz 
Fecha: 7. di December 20 72 
Orarió: 6:00 pm - 2:00 am 
Entrada: 5,~ fiórin 
Doorprize: Comfortmax inverter 
12000 BTU 


&FRIO 


A M U B ** t'Al 


PRONTO: 

APERTURA: 

JOHN'S LUNCH TRUCK 
HABRIDEN PARKING PLACE 

Dl CODEMSA NACUMANA. 
ORARIO: 11'OR AM PA 2.30 PM. 



CELL: 5648014 . 
PLATONAN SALUDABEL. 


CHRISTM/AS LUNCH/DINNER: 

ENTREE: EG6ROLL 

MAIN COURSE: SLICED TURKEY, BREAST DEN 
PINEAPPLE-ORANGE, SAUS, BUFFET HAM DEN SWEET & 

50 UR SAUS LOMITO DEN MUSHROOM SAUS , AROOS 
PRIMAVERA SALADA 

DESSERT : CHEESE CAKE PRIJS: FL 45.00 P.P. MIN. PERSONA: 50. 

Jofin’s Tarty TCace 
Tiedra TCat 85T 
CeCQ 737-0042 




2013 ta bunita. Tin 


Taekwondo Stichtinq 
















































Pagina 24 


Diahuebs November 22, 2012 


SCILGu 


Sra. Abelina Geerman a celebra 91 aña 

di bida y salud 


STA. CRUZ - Siman 
pasa a celebra su 91 
aña di bida y salud 
sra. Abelina Geerman. 
Despues di un bunita 
Santo Sacrificio di 
Misa na cas ofreci pa 
pastoor Rey Nares di 
Santa Cruz, a continua 
un brindis bon anima. 
Tur presente a disfruta 
di e celebracion 
di cumpleaños di 
sra. Abelina. Pabien ta 
bin di Solo di Pueblo. 
Mas por wordo aprecia 
ariba e fotonan. 






Show di Piet Blo 
Blo.. Desde 
November 26 

Soft Opening Envy by Glyde tabata un exito 


STA. CRUZ 
Diadomingo ultimo, 
e conocido pelukero 
di Aruba, Clyde 
Fuenmayor a habri 
su salon di beyeza 
"Envy by Clyde" na 
Bilderdijkstraat. E 
tan conoci Clyde di 
"Georgie and Clyde", 
exitoso pelukeronan 
tras di e concepto The 
Stars, a scohe pa sigui 
su carrera profesional 
su so, habriendo un 
berdadero joya den 


centro di Playa. 

E humilde Clyde cu 
semper a percura pa 
tur hende su beyeza, 
trahando orasnan 
largo, tabata super 
emociona pa mira con 
tur su fiel clientenan, 
amistadnan cercano y 
famia tabata presente 
pa presensia e 
momento culminante. 
Un anochi hopi ameno 
tambe cu bishita di 
Minister di Deporte 
Richard Visser cu ta un 


cliente di Clyde tambe. 
E anochi a sigui cu un 
clausura riba tononan 
di e banda "Gibi 
Sound", encabeza 
pa e cantante Anna 
Parra, cu tambe ta 
parti di Clyde su team 
como e manucurista 
profesional den Envy 
by Clyde. Sin lubida un 
bunita trabao di Gey 
Construction cu un 
stuctura Moderno di 
Beauty Salon Envy by 
Clyde. 

FOR HUUR 


Un apartament di 1 
kamber y un baño 
comodo den centro di 
Santa Cruz, Preferibel 
pa un pareha of 
un persona,serio y 
responsabel.7 pa 
mas info yama 
593-1449/593-8998. 


Ta Busca 


Un persona pa haci trabao 
di cas 

Dos vez pa siman. 
Yama: 594-8312 


TA BUSCA 


Ta bende tereno Prime Spot 
na Sta Cruz pa supermarket 
of negoshi. 

Tereno Eigendom. 

1. 600m2@250 florin per 
m2, situa pariba di dokter de 

Cuba na Sta. Cruz 

2. 600m2 @ 250 florin per 

m2, situa pariba di 
Dokter De Cuba na Sta. Cruz 

3. 800m2 @ 500 florin per 
m2, Situa otro banda di Taco 

Bell na Sta. Cruz, 
ariba caminda grandi. 
Contact Ecro na 730-7000 



e neyia 


Boutique Keyla tin un coleccion grandi di paña 
pa diferente ocasion den size small te cu 3XL. 
Nos ta habri di dialuna pa diasabra, di 9.00 
AM pa 6.30 PM 

Nos tin un parkeerplaats amplio. 

Boutique Keyla 
Paradera 84 

tel: 582-1164 cel: 593-1189 
website:boutiquekeyla.com 
facebook:Boutique Keyla 



Private Center 
Investigation Aruba 

1. Nos ta un compania Arubiano 

2. Nos ta investiga tur cos cu bo por duda 
aden? 

1. caso di divorcio 

2. caso di maltrato 

3. caso di duda aden??? 

4. caso di corupcion 

5. caso di ladronicia 

6. caso di atraco 

7. nos ta filma tambe videonan 

8. nos ta graba tape di combersacionnan 

9. nos ta rond mundo completo den e trabou aki 

10. nos ta traha rapport tambe di tur clase 

11. nos ta keda den nos sistema priva 

12. nos ta saca potret tambe 

13. abogadonan por contact nos tambe pa facilita nan 
trabao tambe 



Yama nos na tel: 5684160 
24 ora pa dia 

Transportando Seguridady Confianza! 

wPk \-j Oranjestad T Aruba 

Jf Tel: (297) 747-3004 

^ ^ Wy (297) 563-5403 

^— E-mail: sionaruba@hotmail.coin 

■ sion aruba 

Con acceso gratis a internet, dentro del vehictilo 

CLASIFICADO 

solodipueblo@gmail.com 


^t^bco 


Medical & Home Healthcare Services 

Av. Milo Croes 52, Dakota - Aruba 

Tel. 582 6651 / Fax 582 6567 


BUSCA TUR BO PRODUCTONAN DIABETICO 


Manera: 

Diabetic Hand, Elbow & Knee Lotion 
Diabetic Face Care 
Diabetic Nail & Finger Cream 
Diabetic Foot Massage Cream 
Diabetic Key Chain (Jabero) 

Diabetic Bracelet and Necklace (Armband i Cadena) 

Special Medical Diabetic Shoes 

Gluco Perfect (Machine pa test sucu den sanger.) 


Labco Medical 

lider den productonan 
Diabetico na Aruba 


Ta Bende 


Un Tovota 
Corona 1990 pa 
piesa por 


TRABAO? 


Bo ta buscando trabao? 
E espacio aki por ta di bo. 
Manda nos bo anuncio di 
bo specialidad of bo ramo 
di trabao cu bo number di 
contacto. 
585-9500 


MENU 


Menu di pasco pa diadomingo 
9 December Sede di MEP 
di 1 lor teoracumindacaba. 
Porjama pa reserva 5944659. 
MENU 

Aros con Pollo. F 5,- 
Lomito. F 5,- 
1/2 Galinja. F 7,- 
Ham Horna. F 4,- 
Roastbeef Mushroom. F 5,- 
Ajaca. F 5,- 

Salada batata Of Berdura. 

F 2,50 

Menu Completo. F32,50 


TA BENDE 


TA BUSCA 


Ta huur un cas di 4 
kamber y dos baño na 
Dakota, banda di caminda 
principal Caya Betico 
Croes na Cumana. Si ta 
desea pa biba cu famia 


of pa haci neaoshi. Pa 

mas informacion 
yama 592-6895 Sr. Croes. 


TA FURA 


Orange Matras Fabric 

ta fura y traha matras y box 
spring den tur midi, ta fura 
set di sala, tv chair y pa auto 
pa mas info bishita nos 
olijfistraat 23d of por yama 
na 

588-7468/ 569-8053. 


TA OFRECE 


Ta ofrece servicio di divorcio, ta 
traha carta(nan) na hulandes, 
spaño y ingles na un prijs 
razonabel. 

Pa mas informashon, por manda 
email na: easylegalc@yahoo.com 



Un generator 
Denyo di 15 KVA 
aribasugaroshi 
cu wiel. Ta start 
y traha den 
perfecto condicion. 
Afl. 16.000.00 
negociabel. 
Haci bo oferta. 

Call: 739-0101 


FOR SALE 


E REGALO Dl 
SINTERKLAAS PA BO YIU. 
CD PA MUCHA CANTA, 
PINTA Y GOZA CU BOEKI 
PA KLEUR. NA TUR 
DISCOBAR OF CERCA 
SHONNEL. 

TEL: 5921919. 


TA HUUR 


Apartamento na 
Noord, Cunuco 
Abao, banda di 
Texaco Sasaki 2 
kamber separa, 
sala, cushina, 
comedor, 

1 baño 

Apartamento ta 
completamente 
muebla; cama 
kingsize, mesa di 
comedor, set di 
sala, frigidaire. 

Ta inclui 2 airco tipo 
invertor ( pa spaar 
coriente) Exclusief 
cuenta di coriente y 
awa Afl. 1200.00 
per maand 
1 luna 

downpayment 
plus 1 luna paga 
adelanta 

Contact Ecro Real 
Estate na 739-0101 

ALEJANDRO TEY BEK 

Pa tur mi clientenan di Sta. Cruz 
y vecindario, ami Alejandro 
Duque tey bek na Sta. Cruz 32c, 
Point Plaza dilanti di Colegio 
San Hose.Pa mas informacion 
por yama na 585-0395 of 568- 
1467 of por pasa personalmente. 
Danki, Alejandro. 


lnc(ifcn fcack. &{\r$tn 

awor den jw estifo nobo.. 

pa bo 

6-hmtin flS pinne r 
prui4j fcftivenfrriv vf 
cueUltier vtrv celepmtivn... 

Jama 5926460 
y haci bo reservacion 

SIEN. 


n 

0 

z 

o 

H 

oohiardl dla t 21 November 


Santo 

Domingo 


Lotto 

Mini Mega 

Mega BalF 

Zodiac 


Diario 


Curaçao 


Super 4 


Lot / Cat 



6121 

3504 

2227 


6138 

3588 

3772 


0554 


11-19-23-29-34 


0614 

9346 

1953 


1928 


7820 Libra 


Telefonnan importante: 

IbOTICANAN: 

Maria 

585-8145 

Di Servicio Noord 586-4606 

Seroe Preto 

584-4833 

Fergusonstraat 

583-0620 

Kibrahacha NV 

582-2007 

Oduber NV 

582-1780 

Paradera 

588-6638 

Santa Cruz 

585-6890 

San Lucas 

584-4830 

San Nicolas 

584-5712 

Santa Anna 

586-0027 

Trupiaal 

582-8671 

Eagle 

587-9011 

4 Centro Medico 

584-5779 

Aloe 

584-4606 

Central NV 

585-1965 

Dakota NV 

588-7364 

Del Pueblo 

582-1253 

POLIS: 

Oranjestad 

100 

San Nicolas 

104 

Sta. Cruz 

105 

Noord 

107 

Tip-line 

11141 

Brandweer/Ambulance 911 

Guardacosta 

913 

Seguridad National 11911 

Hospital 

527-4000 

Centro Medico 

524-8833 

Setar storing 

117 

Web Storing 

525-4600 

Elmar storing 

523-7147 

Agencia Funeral: 

The Olive Tree 

584-8888 

Ad Patres 

584-2299 

Aurora 

588-6699 

Mementomori 

582-2222 

Fundacion: 

Cas 

584-2050 

Fada 

583-2999 

FAVI 

582-5051 

Famia Planea 

588-9591 

Autismo Aruba 

588-1179 

Pa Hende Muherr 

583-5400 

Pa Hubentud 

588-6138 

Bloedbank Aruba 587-4260 

Solo di Pueblo 

585-9500 

Canal 22 

585-9500 

|Tip pa redaccion 592-6895 | 


Dokter y Botica na 
Warda pa bao di Brug: 


Yama pa informacion na 
Horacio Oduber Hospital: 
527-4000 


Dokter y Botica na Warda 
pa riba di Brug: 


Yama na Centro 
Medico 

524-8833 

NOTIc(aNAN INTfiRNAÇtONAL 


PARO Dl TIROTEO Dl 
ISRAEL Y PALESTINA 
NA GAZA 


DESCUBRIMENTO 
HISTORICO RIBA 
PLANETA MARS 


Cairo -Israel y 
Hamas a yega 
na u nacuerdo di 
paro di tiroteo cu 
a drenta na vigor 
ayera, swegun e 
ministerdi Relacion 
Exterior di Egipto 
Mohammed Kamel 
Amr hunto cu su 
colega Americano 
Hillary Clinton 

a anuncia. Na 
Jerusalem e Prome 
Minister Israeli 

Benjamin Netanyahu a confirma e acuerdo. Si e Prome Minister 
Israeli Benjamin Netanyahu ta adverti segun e oficina di prensa 
Reuters cu mas accion lo sigui den caso cu viola e archive. Israel no 
kier lanta e blokeo. Militantenan Palestino a dispara ainda despues 
di e acuerdo ayera 12 misil riba Israel. Nan a resulta riba tereno no 
habita y pues no a causa ningun daño, segun polis Israeli a informa. 
Segun ehercito Israeli e sistema anti-misil “Iron Dome” a logra di 
deriba algun misil. E ehercito Israeli lo no a implementa mas atake. 

ERUPCION VOLACNICO 
NA NUEVA ZELANDIA 

Wellington - E 
volcan di Nueva 
Zelandia Mount 
Tongariro cu ta 
situa den e parti 
nord di e isla 
ayera a drenta den 
erupcion. Gas y 
nubia di shinishi 
a bay 3 kilometer 
halto den aire for 
di un crater na e 
parti occidente 
di e montaña 
Tongariro. E 
volcan ta conoci como ahuste den e pelicula “Lord of the Rings”. E 
erupcion tabata segun autoridadnan di Nueva Zelandia totalmente 
inespera. Observadornan di volcan si ta vigilando cu suspenso di 
un erupcion di e volcan Reupehu, cu ta situa no mucho leu for di 
Tongariro, sin embargo Reupehu no a bin den accion. E hefe di 
Cuerpo Policial Nacional na Taupo, Steve Bullock, a desaconseha 
rapidamente curioso - y fantaticonan di volcan pa bishita e region. E 
camindanan mester permanence liber den caso cu e erupcion forma 
un amenaza. Luna di augustus ultimo e volcan a bira active despues 
di mas cu un siglo. Esey a percura pa retraso den e trafico aereo, sin 
embargo ayera esaki no tabata e caso. E ultimo erupcion di e volcan 
tabata na 1897. 


Pasadena 
Cientificonan ta 
kere di a haci un 
descubrimento 
hisotrico riba e 
planeta Mars. 
E explorador 
C u r i o s i t y 
recientement4e 
a reboltea 
e suelo. E 
datonan aki lo 
forma parti di e 
buki hsitorico, 
investigado 
major John 

Grotzinger a bisa e emisora Americano NPR. Grotzinger no por 
divulga ainda kico ta loke nan adescubri. Den un pardi simannan e ta 
spera di por suministra mas informacion. E cientificonan involve kier 
implementa un cantidad di control pa ta sigur di loke nan a descubri. 
Curiosity a ser manda pa e planeta Mars pa investiga si bida ta posibel 
algun tempo. Den luna di augustus e vehiculo explorador a ateriza 
riba e planeta. Eynan siguramente e lo bay explora e suelo, baranca 
y aire. Curiosity ta saca potret tambe. Den luna di September ultimo 
e explorador a obtene hueyanan di loke por tabata un fluho di awa. 

FILLON TA DESEA 
RECONTEO PA 
LIDERAZGO UMP 

Paris - Francois Fillon a solicita reconteo di e votonan den e eleccion 
pa e liderasgo di e partido centro derechista Frances UMP. Ex Prome 
Minister Fillon kende a perde e eleccion diadomingo for di Jean 
Francois Cope, pero ta bisa di ta e ganador berdadero. Segun e 
durante e conteo siman pasa no a conta tres di e teritorionan Frances 
cualnan ta den exterior.Fillon a haya 98 voto menos. Casi 175 mil di 
mas o menos 300 mil miembronan a participa na e votacion. Cope di 
48 aña di edad a haña 50,03 por ciento di e votonan contra Fillon cu 
49,97 por ciento. Ambos candidato a adjudici e Victoria diadomingo. 
Cope e sun mas derchista 
di ambos candidato y 
secretario general di 
e partido politico UMP 
(Union pa un Movimento 
di Pueblo) finalmente a a 
haña un adelanto minimo 
como ganador. Cope 
ta contra un reconteo, 
segun el a informa ayera. 

Tabata tin resultado y nos 
mester bay traha hunto 
awor, el a bisa. 

KOURTNEY KARDASHIAN 
TA DRENTA ENLACE 
MATRIMONIAL 

New York - Kourtney 
Kardashian ta drenta 
enlace matrimonial, 
segun e revista 
Americano Star el’a 
verloof siman pasa 
cu Scott Disick na 
Paris. E pareha tin 
pa dos aña caba 
dos yiu. Nos ta 
asina content cu 
finalmente nan a 
dicidi pa verloof, un 
tanta di Scott, Laurie 
Disickadeclara. Nos 
turta stima Kourtney 
y nos ta desea nan 
un matrimonio largo 
y feliz. Segun entrevista Star Scott tabata hunto cu Kourtney den 
e ciudad Frances pa filmacion di e reality show y esaki a parce 
di ta e lugar adecuado pa baha na rudia y pidi Kourtney su man 
den matrimonio. Scott tabata tin e intencion di hopi tempo caba pa 
pidi Kourtney pa casa cune, pero tabata en busca di e momento 
adecuado, segun The Insider. 

CUMBRE ENTRE CONGO 
Y RWANDA 


HULANDATA 
PERMANECE E GRAN 
PAGADOR UNION 
EUROPEO SEGUN RUTTE 

Den Haag - 
Hulanda a largo 
plazo lo sigui di 
ta un di e paisnan 
cu mas tanto 
ta contribuy na 
e presupuesto 
netto na Union 
Europeo, Prome 
Minister Mark 
Rutte a bisa 
durante un 

debate den 
Tweede Kamer 
ayera encuanto 
e presupuesto 
di Union 

Europeo, como 
preparacion pa e 
negosacionnan 
den e dianan venidero na Bruselas. Como reaccion na e peticionan 
di e partido politico PVV pa aposta un menor remesa pa Hulanda na 
Union Europeo, Rutte a bisa: “No por logra cu un cumber di Union 
Europeo pa mehora e posicion di pago netto. Esey ta un proyecto 
a largo plazo”. El’a splica cu: “Incluso cu participacion di e paisnan 
Oost Europeo, ta inevitable cu nos lo mira e posicion ey mehora 
drasticamente”. 




Kampala - E 
Presidentnan di 
Congo y Rwanda 
respectivamente 
Joseph Kabila 
y Paul Kagame, 
a reuni ayera 
na Uganda 
pa combersa 
encuanto e 
combatenan den 
eparti nordestedi 
Congo. Un grupo 
di rebeldenan 
cu siguramente 
ta ser apoya 
dor di Kagame 
y cu ta yama 
su mes M23, ta 
haci e region 
uno insigur. M23 
a anuncia ayera adenas di lo bay libera henter Congo. E anfitrion 
e president di Uganda Yoweri Museveni a intercambia di idea cu 
ambos lider. Ayera e presidentenan a papia cu otro den Ka,pala, e 
capital di Uganda, encuanto e autoridad chikito gobernando Rwanda 
y e enorme pa gran parti Congo chaotico. 


REGLANAN NOBO Dl 
PENSION POSPONI TE 
NA 2015 

Amsterdam - E implementacion di e reglanan nobo di pensioen 
a ser posponi cu un aña, segun e secretario di estado pa Asunto 
Social Jette Klijnsma di epartido politico PvdA a duna di conoce na 
Tweede Kamer. E reglanan nobo mester a drenta na vigor na 2014, 
sin embargo esaki a bira awor 2015. E impacto di e legislacion nobo 
ta costa mas tempo cu 
anteriormente a pensa, 

Klijnsma a skirbi na 
Tweede Kamer. Ta trata di 
material masha complica 
y un tema masha 
importante cu mi lo kier 
trata cuidadosamente. 

Cu e reglanan modifica 
pensionan por ser reduce 
a menudo, pero si ta trata 
di incrementonan mas 
chikito cu awor ta e caso. 

Señor ta mi wardador pues mi n’tin falta di nada, den cunucu di yerba 
berde E ta pone mi sosega. E ta hiba mi na awa trankii, 
pa mi bolbe haya forza. 


Den nomber di su esposo y demás famia na Aruba y 
Colombia nos ta participa cu a fayece cristianamente 
na Colombia 

Sra. Lenis Beatriz Ras-de Avila 
Cebello 

Demas famia: Ras, de Avila Cebello, Winterdal, Liao, 

Angela, Hernandez, 

Entiero a tuma lugar na Baranquilla, Colombia 
Cu Lenis sosega na paz 

Staff y personal di Ad Patres Funeral Home ta extende 
nos mas sincero condolencia na famia di e fayecida. 
Condolencia por wordo manda riba nos e-mail adress of website 
www.adpatres.webs.com 


Grupo Rumannan den Oracion Dr. Jose Greogorio Hernandez Dakota Aruba, 

ta haci invitacion 

na tur hende pa asisti na 1 dia di oracion riba: 

Diahuebs 22 November, 2012 

Lugar: Cas di Oracion, (patras di Pius X School) Ora: 7 P.M. 
Rumanan, nos ta warda boso tur pa acudi sin falta riba e fecha menciona. 

Un danki grandi di antemano 

Forza y corage di un muher cu determinacion 

Actitud y perseverancia pa logra su metanan di 
mas anhela 

Rencor nunca e no tabata tin pa su prohimo 

Respet y amor a wordo planta pa educa su 2 
yiunan cu awe e ta laga atras, cu un enseñanza 
rico di norma y balornan. 

Amistad cu por a confia den tur momento. 

Honestidad pa alcanza stimacion di tur esnan 
cu ta rondon’e. 

Farrah danki pa tur loke bo a significa pa nos, 
un ruman, cuña y tanta cu nos por a depende 
di dje den tur momento. Awe bo no t'ey mas cu 
nos, pero bo recuerdo y sonrisa humilde di un 
muher encantador semper lo keda recorda den 
nos curazon. Drumi dushi di parti Juri, Emelym 
Fritzgerald, Juri Jr., Emeray y full blo blo crew. 

Nos lo haya bo falta. 



Gradicimento/lnvitacion 

Den nomber di su yiunan, nietonan, bisanietonan 
y demas famia nos kier a gradici tur esnan cu a 
mustra nan antencion durante entiero di: 



Sra. Vda Genoveva J osefa 
Croes-Kelly 

mihor conoci como "Mamachi of Maveva" 

Danki na tur cu a manda flor, krans, yamada 
y email. Un agradecimento ta bay na Egbert 
y Claudia Croes pa e bunita speech cu nan a 
duna pa Maveva. Na Randall Croes pa su bunita 
cancionnan. Na tur cu a duna un donacion pa misa 
Santa Anna, masha danki pa e bunita gesto aki. 
Na docternan, broeder y zusternan di H.O.H. cu 
a asistie durante su ultimo oranan. Na pastoor di 
Noord y na tur persona cu di un of otro manera a 
yuda durante e dianan dificil aki. Un danki special ta 
bay na Aurora Funeral Home pa nan bon servicio. 

Alavez nos ta invita tur famia, amigo y conocirnan 
pa tres santo sacrificio di misa cual lo tuma lugar 
na misa Santa Anna na Noord dianan; diarazon 
21 di November pa 6.30 di atardi, diabierna 23 di 
November pa 6.30 di atardi y diadomingo 25 di 
November pa 6'or di atardi. 

Boso presencia lo ta altamente aprecia. 

Palabra di 
Bijbel encuanto 
gañadornan: 

"Diabel ta boso tata y boso kier pone e 
deseonan di boso tata den practica. E ta 
un matador for di comienzo y nunca e no a 
aten'e na berdad, pasobra e no tin berdad 
den dj'e." Juan 8, 44. 

“Dios ta amor . y amor ta Dios, Maske mi no 

ta na e mundo aki, tur dia lo mi ta banda Di boso 
Curazon, mi por stens di loke Señor ta haci” 
Salmo 33 


Cu profundo tristeza, pero conforme cu voluntad di Dios 
Nos ta anuncia fayecimento cristianamente di: 

Felix Agapito 
Kock 

mihor conoci como “Felis of 
Papa Liechi” 
ex-trahador di APA 
* 20-11-1939 t 19-11-2012 

Na nomber di: 

Su Mama: 

Sra. Vda. Cristina Kock-Damian 
Su sra. Esposa: 

Sra. Romana (Chichi) Kock-Koolman 
Su Yiunan: 

Soraya y Benny Lopez 
Nando y Luchi Kock-Yrausquin 
Andy Kock y famia 
Mariella y Elvis Kelly-Kock 
Willy y Nachma Kock-Lesandrina 
Yiunan di Crianza: 

Lisander y Leugene Kock 
Nieto y Nietanan: 

Ryan y Dione Lopez 

Aysheline 

Stephanie 

Margela 

Jaysy & Nathan 

Mescos cu Nieta: 

Rynaila, Shamira, Renzho y yiunan 
Bisanieto y bisanietanan: 

Ryden, Dyren,Lysiane y Stacey 
Su Rumannan: 

Annie y Tony Brete y famia 

Juancito y Chichi Angela y famia 

Vda. Maria Giel-Kock y famia 

Vda. Sebastiana (Chaba) Thiel-Kock y famia 

Juan (Nene) y Florita Kock-Boekhoudt y famia 

Juan Pablo (Padu) y Brigida (Ida) Kock-Caster y famia 

Eloi'za y Juan (Buchi) Koolman-Kock y famia 

Rita kock y famia 

Swa y Cuñanan: 

Vda. Clarita Thiel-Koolman y famia 

Maria y Jaime Yarzagaray-Koolman y famia 

Vdo. Johannes Angela y famia 

Vdo. Pablo Werleman y famia 

Vdo. Obdulio Geerman y famia 

Ex-Swa: 

Franco Sherwood 
Ex-Suegra: 

Lisette Maduro y famia 

Sobrino y Sobrinanan, Primo y primanan, Ihanan, Comer 
y compernan. Su bon bisiñanan y conocirnan. Su bon 
amigo y amiganan: Siro Hernandez, Lorenzo Maduro 
y Lin Beaumont. Demas famianan: Kock, Koolman, 

Lopez, Brete, Angela, Giel, Thiel, Caster, Boekhoudt, 
Sherwood, Yarzagaray, Werleman, Geerman, Croes, 
Wernet, Winterdaal, Willems, Maduro, Krozendijk, 

Penha, Thielman y demas famia y concirnan y bisiñanan. 
Amigonan di Technicos Biljard Team, ex-coleganan di 
APA. 



Ta invita pa e acto di entiero cual lo tuma lugar 
diasabra 24 di November 2012, di 2’or pa 4’or na Misa 
Inmaculada Concepcion na Sta. Cruz y despues lo sali 
pa santana catolico Sta. Maria na Sta. Cruz, for di 2’or e 
restonan mortal di nos difunto stima lo ta reposa den Misa. 
Adres pa Condolencia: Aurora Funeral Home, diabierna 
23 di November 2012, di 7:00 - 9:00 pm. 

Nos ta pidi nos disculpa si den nos tristeza nos por a 
lubida un of otro famia of conocir. Despues di entiero nos 
no por risibi bishita di condolencia na cas. 


Cu inmenso tristeza na nos curazon, nos ta participa 
fayecimento di: 

Farrah Leliana Paskel 

(Mihor conoci como 
Farrah, Farrita) 

5 Mei 1978-18 November 2012 

Na nomber di su compañero 
di bida: 

Arnaldo van der Linden 

Yiunan: 

Paula-Andrea van der Linden 
Kyrrah van der Linden 

Su tata: 

Ismaél Felix Paskel(Lee) 

Su mama: 

Ramira Wouter 
Su rumannan: 

Anthony Schwengle y Lupita Statie y famia 
Juri Schwengle y Emely Schwengle-De mey y famia 
Marjorie Schwengle y Eddy ras y famia 
Su sobrino y sobrinanan: 

Jaimy y Rudolf Jr Schwengle 
Fritzgerald , Juri Jr y Emeray Schwengle 
Jennifer y Jessy Larmonie 
Su suegra: 

Sra.Vda Beatrix van der Linden-Ras 
Sa swa y cuñanan: 

Jesmine y Giovanny di Vecchia y yiu 
Jonathan van der linden y Anais Hirschfeld 
Su madrina(nan): 

Chitana Schwengle 
Sira Carrera 
Su iha: 

Jaydon Dania 
Javi Goeloe 
Tanta(nan): 

Sra.Vda Anna Maria Wouter y famia 
Sra.Vda Chitana Schwengle y famia 
Ismai y Mario Albertz y famia 
Graciela Paskel y Obri y famia 
Mirna y Doy van der Linden y famia 
Omo(nan): 

Crismo y Getruida Carolina y famia 
Ro y Thelma Paskel y famia 
Mario y Martha Paskel-Liriano y famia 
Mando y Martha Paskel y famia 
Maxi y esposo y famia 

Su amiga y amigo(nan): Jolina, Julayca, Lurena, 
Rachelle y Juni, Angelique y Rodrick, Sara Oduber, 
Isha, Xandy 

Su amiga(nan) di IPA: Maria Therese, Hennaly y 
Benjamin, Emlyn, Rujina, Lyric 

Tur demas famia, amigo/a, bisiña y conocirnan: 
Paskel, Van der Linden, Wouter, Schwengle, Ras, 

Di vecchia, Hirschfeldt, De Mey, Statie, Larmonie, 
Dania, Rodriguez, Croes, Caster, Maria, Carolina, 
Albertz, Thijzen, Arends, Henriquez, Kock, Maduro, 
Angela, Banfield, De Kort, Rafinie, Maldonado, De 
Cuba, Bislip, Duim, Farro, Solognier, Seecharran, 
Fradl, Bislick Harley Group, Amiganan di Dunkin 
Donuts Aruba Tur bon bisiña y conocir, na tur esnan 
cu a duna hopi oracion. 

Acto di entiero lo tuma lugar awe diahuebs 22 di 
November 2012, 9'or pa 11'or di mainta na Misa di 
Savaneta. 

Nos ta pidi nos disculpa si den nos tristeza nos por a 
lubida un of otro famia. Na lugar di krans nos tin un 
box disponibel pa un donacion pa Kankerfonds. Ta 
pidi pa tur hende bin bisti na colornan alegre. 



Santa 

Faustina 



Ayudame, oh Señor, 
a que mis ojos sean 
misericordiosos, para que 
yo jamás recele o juzgue 
segun las apariencias, 
sino que busque lo bello 
en el’alma de mi prójimo 
y acuda a ayudarle. 
Ayudame, oh Señor, 
a que mis oidos sean 
misericordiosos, para 
que tome en cuenta las 
necesidades de mi prójimo 
y no sea indiferente a sus 
penas y gemidos. 
Ayudame, oh Señor, 
a que mi lengua sea 
misericordiosa, para 
que jamás hable 
negativamente de mi 
prójimo, sino que tenga 
una palabra de consuelo y 
de perdón para todos. 
Ayudame, oh Señor, a 
que mis manos sean 
misericordiosas y llenas 
de buenas obras, para 
que sepa hacer sólo 
el bien a mi prójimo y 
cargar sobre mi las tareas 
más diffciles y penosas. 
Ayudame, oh Señor, 
a que mis pies sean 
misericordiosos, para 
que siempre me apresure 
a socorrer a mi prójimo, 
dominando mi propia 
fatiga y mi cansancio. Mi 
reposo verdadero está en 
el servicio a mi prójimo. 

Ayudame, oh Señor, a 
que mi corazón sea 
misericordioso, para 
que yo sienta todos los 
sufrimientos de mi prójimo. 
A nadie le rehusaré mi 
corazón. Seré sincera 
incluso con aquellos de los 
cuales sé que abusarán 
de mi bondad. Y yo 
misma me encerraré en 
el misericordiosfsimo 
Corazón de Jesus. 
Soportaré mis propios 
sufrimientos en silencio. 

Que tu misericordia, oh 
Señor, repose dentro de 
mi. 

SCILGu 


BEAUTY TEAM ta ofrece e mihor servicionan di 
beyeza pa eventonan di temporada especial 

Estilistanan renombra cu tremendo talento ta percura pa clientenan luci espectacular 

STA. CRUZ - Beauty 
Team, e salon di 
beyeza renombra 
na Aruba situa den 
Trash By Ronchi, ta 
presenta diferente 
servicio di beyeza pa 
asina e ser femenino y 
masculino luci optimal 
durante eventonan 
di e temporada 
especial. Hair & 

Makeup pa Christmas 
dinners, "end of year 
makeover", como 
tambe tur especialidad 
pa duna realse na 
beyeza di cada 
persona ta obtenible na 
Beauty Team. E salon 
a lanza un packete 
sumamente especial 
pa hair & make up pa 



Christmas dinners. 
Prijsnan atractivo 
pa asina cumpli cu 
budget di fin di aña. 
Tambe Beauty Team 
ta ofrece servicionan 
di tinte, highlights y 
lowlights, straight 
Japones, Keratina, 
make up pa eventonan 
especial, manicure y 
pedicure, tecnicanan 
nobo di peinadonan, 
como tambe e ultimo 
tendencianan den 
corte y mantencion 
di cabey. E maximo 
servicionan di makeup 
pa eventonan especial 
manera Christmas 
dinner of weddings ta 
un di e servicionan mas 
elogia di Beauty Team. 


E salon cu ta conta 
cu un team di experto 
den e ramo di beyeza 
ta habri di dialuna pa 
diasabra di 10'or di 


mainta pa 7'or di atardi. 
Logicamente pa esnan 
cu mester di cita fuera 
di e orario aki e salon 
sigur lo acomoda nan. 


Pa mas informacion 
por pasa libremente 
na Beauty Team situa 
den Trash By Ronchi of 
yama 582-5599. 





















